ai4bharat/Pralekha huggingface dataset:
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਆਈਆਈਐੱਸਐੱਫ਼ 2020 ਦੇ ਵਿਲੱਖਣ ਸਮਾਰੋਹ ‘ਪਰਫ਼ਾਰਮਿੰਗ ਆਰਟਸ ਐਂਡ ਸਾਇੰਸ’ ’ਚ ਭਾਗੀਦਾਰਾਂ ਨੇ ਭਾਰਤ ’ਚ ਵਿਗਿਆਨ ਤੇ ਵਿਭਿੰਨ ਪ੍ਰਦਰਸ਼ਨ ਕਲਾਵਾਂ ਦੇ ਸੰਗਠਨ ਦੀ ਲੋੜ ਉੱਤੇ ਜ਼ੋਰ ਦਿੱਤਾ
IISF-2020
ਆਈਆਈਐੱਸਐੱਫ਼–2020
IISF-2020 ’ਚ ‘ਵਿਗਿਆਨ ਤੇ ਪ੍ਰਦਰਸ਼ਨ ਕਲਾਵਾਂ’ ਸਮਾਰੋਹ
ਭਾਰਤ ਦੇ ਕੌਮਾਂਤਰੀ ਵਿਗਿਆਨ ਮੇਲੇ  ਦੇ 6ਵੇਂ ਐਡੀਸ਼ਨ ’ਚ 13 ਨਵੇਂ ਸਮਾਰੋਹ ਸ਼ਾਮਲ ਕੀਤੇ ਗਏ ਹਨ। ‘ਵਿਗਿਆਨ ਤੇ ਪ੍ਰਦਰਸ਼ਨ ਕਲਾਵਾਂ’ ਉਨ੍ਹਾਂ ’ਚੋਂ ਇੱਕ ਹੈ। ਇਹ ਸਮਾਰੋਹ ਸਮਕਾਲੀ ਵਿਗਿਆਨਾਂ ਦੇ ਪਰਿਪੇਖ ਵਿੱਚ ਵੋਕਲ, ਇੰਸਟਰੂਮੈਂਟਲ ਸੰਗੀਤ ਤੇ ਨਾਚ ਉੱਤੇ ਧਿਆਨ ਕੇਂਦ੍ਰਿਤ ਕਰਦਿਆਂ ‘ਵਿਗਿਆਨ ਤੇ ਵਿਭਿੰਨ ਪ੍ਰਦਰਸ਼ਨ ਕਲਾਵਾਂ’ ਪਿਛਲਾ ਤਰਕ ਲੱਭਣ ਦੀ ਇੱਕ ਕੋਸ਼ਿਸ਼ ਹੈ। ਇਹ ਉਨ੍ਹਾਂ ਵਿਗਿਆਨੀਆਂ, ਖੋਜਕਾਰਾਂ, ਅਕਾਦਮੀਸ਼ੀਅਨਾਂ, ਕਲਾਕਾਰਾਂ, ਪ੍ਰਦਰਸ਼ਨਕਾਰੀਆਂ ਤੇ ਵਿਦਿਆਰਥੀਆਂ ਲਈ ਇੱਕ ਵਾਜਬ ਮੰਚ ਹੈ, ਜੋ ‘ਭਾਰਤੀ ਸੰਗੀਤ’ ਦੇ ਅਨੇਕ ਪਾਸਾਰਾਂ ਦੀ ਮਦਦ ਨਾਲ ਬ੍ਰਹਿਮੰਡ ਵਿੱਚ ਝਾਤ ਪਾਉਣ ਦੇ ਇੱਛੁਕ ਹਨ।
ਇਸ ਸਮਾਰੋਹ ’ਚ ਬੋਲਦਿਆਂ ਡਾ. ਸ਼ੇਖਰ ਸੀ. ਮੈਂਡੇ, ਡਾਇਰੈਕਟਰ ਜਨਰਲ, ਸੀਐੱਸਆਈਆਰ ਨੇ ਕਿਹਾ ਕਿ IISF ਭਾਰਤ ਦੀ ਵਿਗਿਆਨਕ ਦੌਲਤ ਦਾ ਜਸ਼ਨ ਹੈ। ਇਸ ਪ੍ਰਕਾਰ, ‘ਵਿਗਿਆਨ ਤੇ ਪ੍ਰਦਰਸ਼ਨ ਕਲਾਵਾਂ’ ਬਾਰੇ ਸੈਸ਼ਨਾਂ ਰਾਹੀਂ, ਅਸੀਂ ਸਮਕਾਲੀ ਵਿਗਿਆਨਾਂ ਦੀ ਰੌਸ਼ਨੀ ਵਿੱਚ ਵੋਕਲ, ਇੰਸਟਰੂਮੈਂਟਲ ਸੰਗੀਤ ਤੇ ਨਾਚ ਉੱਤੇ ਧਿਆਨ ਕੇਂਦ੍ਰਿਤ ਕਰਦਿਆਂ ਵਿਭਿੰਨ ਪਰਦਰਸ਼ਨ ਕਲਾ ਪਿਛਲਾ ਤਰਕ ਲੱਭਣ ਦੀ ਕੋਸ਼ਿਸ਼ ਕਰਾਂਗੇ। ਡਾ. ਮੈਂਡੇ ਨੇ ਅਧਿਐਨ ਦੀ ਦੁਰਲੱਭ ਸ਼ੈਲੀ ਵਿੱਚ ਦਿਲਚਸਪੀ ਲੈਂਣੇ ਲਈ ਸਾਰੇ ਭਾਗੀਦਾਰਾਂ ਨੂੰ ਮੁਬਾਰਕਬਾਦ ਦਿੱਤੀ।
ਡਾ. ਸ਼ੇਖਰ ਸੀ. ਮੈਂਡੇ ‘ਵਿਗਿਆਨ ਤੇ ਪ੍ਰਦਰਸ਼ਨ ਕਲਾਵਾਂ’ ਸਬੰਧੀ ਸੈਸ਼ਨ ਨੂੰ ਸੰਬੋਧਨ ਕਰਦੇ ਹੋਏ
ਇਸ ਸੈਸ਼ਨ ਦਾ ਉਦਘਾਟਨ ਕਰਦਿਆਂ ਸਭਿਆਚਾਰਕ ਸਬੰਧਾਂ ਬਾਰੇ ਭਾਰਤੀ ਪ੍ਰੀਸ਼ਦ ਦੇ ਪ੍ਰਧਾਨ; ਰਾਜ ਸਭਾ ਦੇ ਐੱਮਪੀ ਅਤੇ ਸਿੱਖਿਆ ਬਾਰੇ ਸੰਸਦ ਦੀ ਸਥਾਈ ਕਮੇਟੀ ਦੇ ਚੇਅਰਮੈਨ ਡਾ. ਵਿਨੇ ਸਹਸ੍ਰਬੁੱਧੇ ਨੇ ਭਾਰਤ ਵਿੱਚ ਵਿਗਿਆਨ ਅਤੇ ਵਿਭਿੰਨ ਪ੍ਰਦਰਸ਼ਨ ਕਲਾਵਾਂ ਦੇ ਸੰਗਠਨ ਦੀ ਲੋੜ ਉੱਤੇ ਜ਼ੋਰ ਦਿੱਤਾ। ਉਨ੍ਹਾਂ ਕਿਹਾ ਕਿ ਇੱਥੇ ਵਿਭਿੰਨ ਖੋਜ ਮੌਕੇ ਹਨ। ਉਨ੍ਹਾਂ ਵਿਦਿਆਰਥੀਆਂ ਨੂੰ ਇਸ ਵਿਸ਼ੇ ਬਾਰੇ ਖੋਜ ਕਾਰਜ ਦਾ ਵਿਕਲਪ ਰੱਖਣ ਲਈ ਵੀ ਉਤਸ਼ਾਹਿਤ ਕੀਤਾ।
ਸੰਸਦ ਮੈਂਬਰ , ਪ੍ਰਸਿੱਧ ਵਿਦਵਾਨ ਅਤੇ ਪਦਮ ਵਿਭੂਸ਼ਨ ਪੁਰਸਕਾਰ ਜੇਤੂ ਡਾ. ਸੋਨਲ ਮਾਨਸਿੰਘ ਨੇ ਦਰਸ਼ਕਾਂ ਨੂੰ ਵਿਗਿਆਨ ਅਤੇ ਹਰ ਤਰ੍ਹਾਂ ਦੀ ਕਲਾ, ਖ਼ਾਸ ਕਰਕੇ ਨਾਚ ਅਤੇ ਵਿਗਿਆਨਕ ਧਾਰਨਾਵਾਂ ਨਾਲ ਸਬੰਧਤ ਕਲਾਮਈ ਵਤੀਰੇ ਪ੍ਰਤੀ ਆਪਣੀ ਵਿਦਵਤਾ ਭਰਪੂਰ ਪਹੁੰਚ ਨਾਲ ਦਰਸ਼ਕਾਂ ਨੂੰ ਜਾਗਰੂਕ ਕੀਤਾ। ਉਨ੍ਹਾਂ ਵਿਗਿਆਨ ਤੇ ਕਲਾਵਾਂ ਵਿਚਾਲੇ ਵਰਣਨਯੋਗ ਢੰਗ ਨਾਲ ਉਸ ਵਿੱਚ ਫ਼ਲਸਫ਼ੇ ਦੇ ਵਾਜਬ ਮਿਸ਼ਰਣ ਨਾਲ ਸਪੱਸ਼ਟ ਰੇਖਾ ਖਿੱਚੀ।
ਉੱਘੇ ਭਾਰਤੀ ਕਲਾਸੀਕਲ ਡਾਂਸਰ ਡਾ. ਸੋਨਲ ਮਾਨਸਿੰਘ ਸਮਾਰੋਹ ਨੂੰ ਸੰਬੋਧਨ ਕਰਦੇ ਹੋਏ
ਇਸ ਵਿਸ਼ੇਸ਼ ਸਮਾਰੋਹ ਲਈ ਵਿਗਿਆਨ ਭਾਰਤੀ ਤੋਂ ਕੋਆਰਡੀਨੇਟਰ ਡਾ. ਮਾਨਸੀ ਮਲਗਾਓਂਕਰ ਨੇ ਧੰਨਵਾਦ ਦਾ ਮਤਾ ਰੱਖਿਆ ਅਤੇ ਡਾ. ਸੁਚੇਤਾ ਨਾਇਕ ਨੇ ਇਸ ਸੈਸ਼ਨ ਦਾ ਸੰਚਾਲਨ ਕੀਤਾ। ਹੋਰ ਸੈਸ਼ਨਾਂ ਵਿੱਚ ਇਹ ਸ਼ਾਮਲ ਸਨ; ਡਾ. ਜਯੰਤੀ ਵੱਲੋਂ ਵੀਣਾ ਦੇ ਵਿਗਿਆਨਕ ਪੱਖਾਂ ਅਤੇ ਡਾ. ਪਦਮਜਾ ਸੁਰੇਸ਼ ਵੱਲੋਂ ਨਟਰਾਜ ਦੇ ਆਨੰਦ ਤਨਦਵਾ ਵਿੱਚ ਗੁੰਜਾਇਮਾਨਤਾਵਾਂ ਬਾਰੇ ਭਾਸ਼ਣ। ਡਾ. ਪਦਮਜਾ ਨੇ ਨਾਚ ਰਾਹੀਂ ਵਿਭਿੰਨ ਵਿਗਿਆਨਕ ਧਾਰਨਾਵਾਂ ਦੇ ਪ੍ਰਗਟਾਵਿਆਂ ਦੀ ਵਿਆਖਿਆ ਕੀਤੀ। ਡਾ. ਸੰਗੀਤਾ ਸ਼ੰਕਰ, ਸ੍ਰੀ ਸੁਧੀਨ ਪ੍ਰਭਾਕਰ ਨਾਲ ਗੱਲਬਾਤ ਤੇ ਕੁਮਾਰੀ ਨੰਦਿਨੀ ਸ਼ੰਕਰ ਵੱਲੋਂ ਸਜੀਵ ਮਧੁਰ ਵਾਇਲਿਨ ਪੇਸ਼ਕਾਰੀ ਦਾ ਆਯੋਜਨ ਵੀ ਕੀਤਾ ਗਿਆ ਸੀ।
ਵਿੱਤ ਮੰਤਰਾਲਾ
ਵਿਦੇਸ਼ਾਂ ਤੋਂ ਮਿਲਣ ਵਾਲੇ ਵਿਸ਼ੇਸ਼ ਕੋਵਿਡ—19 ਰਾਹਤ ਸਮੱਗਰੀ ਦੇ ਦਾਨ ਦੀ ਦਰਾਮਦ ਤੇ ਆਈ ਜੀ ਐੱਸ ਟੀ ਦੀ ਆਰਜ਼ੀ ਛੋਟ ਦਿੱਤੀ ਗਈ
ਜਿਵੇਂ ਕਿ ਕਸਟਮਜ਼ ਡਿਊਟੀ ਦੀ ਪਹਿਲਾਂ ਹੀ ਛੋਟ ਹੈ, ਇਸ ਦਰਾਮਦ ਤੇ ਕਸਟਮ ਡਿਊਟੀ ਜਾਂ ਆਈ ਜੀ ਐੱਸ ਟੀ ਨਹੀਂ ਲੱਗੇਗੀ
ਕੋਵਿਡ—19 ਮਹਾਮਾਰੀ ਦੇ ਮੱਦੇਨਜ਼ਰ ਕੇਂਦਰ ਸਰਕਾਰ ਨੇ ਇੱਕ ਸੀਮਤ ਸਮੇਂ ਲਈ ਕੋਵਿਡ—19 ਨਾਲ ਸੰਬੰਧਤ ਰਾਹਤ ਸਮੱਗਰੀ ਦੀ ਦਰਾਮਦ ਤੇ ਮੂਲ ਕਸਟਮ ਡਿਊਟੀ ਜਾਂ ਸਿਹਤ ਸੈੱਸ ਨੂੰ ਛੋਟ ਸੰਬੰਧੀ ਨੋਟੀਫਿਕੇਸ਼ਨਜ਼ ਜਾਰੀ ਕਰ ਦਿੱਤੇ ਹਨ । ਇਹਨਾਂ ਵਿੱਚ ਹੇਠ ਲਿਖੇ ਨੋਟੀਫਿਕੇਸ਼ਨ ਸ਼ਾਮਲ ਹਨ ।
|
|
S. No.
|
|
Notification
|
|
Purpose
|
|
-
|
|
27/2021-Customs dated 20.04.21 
|
|
Remdesivir injection/ API and Beta Cyclodextrin , Inflammatory diagnostic  kits, till 31st Octber,2021
|
|
-
|
|
28/2021-Customs dated 24.04.21
|
|
Medical grade Oxygen, oxygen therapy related equipment such as oxygen concentrators, cryogenic transport tanks, etc, and COVID-19 vaccines till 31st July, 2021
ਕੇਂਦਰ ਸਰਕਾਰ ਨੂੰ ਕਈ ਚੈਰੀਟੇਬਲ ਸੰਸਥਾਵਾਂ , ਕਾਰਪੋਰੇਟ ਇਕਾਈਆਂ ਅਤੇ ਹੋਰ ਐਸੋਸੀਏਸ਼ਨਾਂ ਤੇ ਸੰਸਥਾਵਾਂ , ਜੋ ਭਾਰਤ ਤੋਂ ਬਾਹਰ ਵਿਦੇਸ਼ਾਂ ਵਿੱਚ ਹਨ , ਵੱਲੋਂ ਕੋਵਿਡ—19 ਰਾਹਤ ਸਮੱਗਰੀ ਤੇ ਛੋਟ ਦੇਣ ਲਈ ਕਈ ਪ੍ਰਤੀਨਿਧਾਂ ਦੀਆਂ ਬੇਨਤੀਆਂ ਪ੍ਰਾਪਤ ਹੋਈਆਂ ਸਨ  । ਇਹਨਾਂ ਸੰਸਥਾਵਾਂ ਵੱਲੋਂ ਵਿਦੇਸ਼ਾਂ ਤੋਂ ਦਾਨ ਵਜੋਂ ਪ੍ਰਾਪਤ ਹੋਣ ਵਾਲੀ ਅਤੇ ਭਾਰਤ ਵਿੱਚ ਮੁਫ਼ਤ ਵੰਡੀ ਜਾਣ ਵਾਲੀ ਰਾਹਤ ਸਮੱਗਰੀ ਤੇ ਛੋਟ ਲਈ ਬੇਨਤੀ ਕੀਤੀ ਗਈ ਸੀ । ਇਸ ਅਨੁਸਾਰ ਕੇਂਦਰ ਸਰਕਾਰ ਨੇ ਆਪਣੇ ਮਿਤੀ 03 ਮਈ 2021, ਹੁਕਮ ਨੰਬਰ 4/2021 ਰਾਹੀਂ ਕੋਵਿਡ ਰਾਹਤ ਲਈ ਮੁਫ਼ਤ ਵੰਡੀ ਜਾਣ ਵਾਲੀ ਤੇ ਵਿਦੇਸ਼ਾਂ ਤੋਂ ਪ੍ਰਾਪਤ ਹੋਣ ਵਾਲੀ ਦਰਾਮਦ ਉਪਰ ਛੋਟ ਦੇਣ ਲਈ ਹੁਕਮ ਜਾਰੀ ਕੀਤੇ ਹਨ ।
ਇਹ ਛੋਟ 30 ਜੂਨ 2021 ਤੱਕ ਲਾਗੂ ਰਹੇਗੀ । ਇਹਨਾਂ ਵਿੱਚ ਉਹ ਵਸਤਾਂ ਵੀ ਆਉਣਗੀਆਂ , ਜੋ ਛੋਟ ਲਈ ਜਾਰੀ ਹਕਮਾਂ ਵੇਲੇ ਕਲੀਅਰ ਨਹੀਂ ਕੀਤੀਆਂ ਗਈਆਂ ਅਤੇ ਅੱਜ ਕਸਟਮ ਵਿਭਾਗ ਕੋਲ ਹੀ ਕਲਿਅਰੈਂਸ ਲਈ ਪਈਆਂ ਹਨ ।
ਇਹ ਛੋਟ ਹੇਠ ਲਿਖੀਆਂ ਸ਼ਰਤਾਂ ਤਹਿਤ ਦਿੱਤੀ ਜਾਵੇਗੀ ।
1. ਸੂਬਾ ਸਰਕਾਰ ਇਸ ਛੋਟ ਦੇ ਮਕਸਦ ਲਈ ਸੂਬੇ ਵਿਚ ਇੱਕ ਨੋਡਲ ਅਥਾਰਟੀ ਨਿਯੁਕਤ ਕਰੇਗੀ । ਕੇਂਦਰੀ ਵਸਤਾਂ ਤੇ ਸੇਵਾਵਾਂ ਟੈਕਸ ਐਕਟ 2017 ਦੇ ਸੈਕਸ਼ਨ 2 ਅਨੁਸਾਰ ਉਹ ਸੂਬੇ ਵੀ ਆਉਂਦੇ ਹਨ , ਜਿਹੜੇ ਕੇਂਦਰ ਸ਼ਾਸਤ ਪ੍ਰਦੇਸ਼ ਹਨ ਪਰ ਉਹਨਾਂ ਵਿੱਚ ਵਿਧਾਨ ਸਭਾ ਹੈ ।
2. ਨਿਯੁਕਤ ਕੀਤੀ ਗਈ ਨੋਡਲ ਅਥਾਰਟੀ ਕਿਸੇ ਸੰਸਥਾ , ਰਾਹਤ ਏਜੰਸੀ ਜਾਂ ਵਿਧਾਨਕ ਸੰਸਥਾ ਨੂੰ ਅਜਿਹੀ ਕੋਵਿਡ ਰਾਹਤ ਸਮੱਗਰ ਨੂੰ ਮੁਫ਼ਤ ਵੰਡਣ ਦੀ ਅਧਿਕਾਰੀ ਦੇਵੇਗੀ ।
3. ਉੱਪਰ ਦੱਸੀਆਂ ਗਈਆਂ ਵਸਤਾਂ ਭਾਰਤ ਵਿੱਚ ਕਿਸੇ ਵੀ ਥਾਂ ਤੇ ਮੁਫ਼ਤ ਵੰਡਣ ਲਈ ਸੂਬਾ ਸਰਕਾਰ ਜਾਂ ਕੋਈ ਸੰਸਥਾ / ਰਾਹਤ ਏਜੰਸੀ / ਵਿਧਾਨਕ ਸੰਸਥਾ ਜਾਂ ਅਧਿਕਾਰਤ ਸੰਸਥਾ, ਮੁਫ਼ਤ ਦਰਾਮਦ ਕਰ ਸਕਦੀ ਹੈ ।
4. ਦਰਾਮਦਕਾਰ ਕਸਟਮਜ਼ ਤੋਂ ਵਸਤਾਂ ਦੀ ਕਲਿਅਰੈਂਸ ਤੋਂ ਪਹਿਲਾਂ ਨਿਯੁਕਤ ਨੋਡਲ ਅਥਾਰਟੀ ਵੱਲੋਂ ਇੱਕ ਪ੍ਰਮਾਣ ਪੱਤਰ ਪੇਸ ਕਰੇਗੀ ਕਿ ਵਸਤਾਂ ਕੋਵਿਡ ਲਈ ਮੁਫ਼ਤ ਵੰਡਣ ਲਈ ਹਨ ।
5. ਦਰਾਮਦ ਪਿੱਛੋਂ ਦਰਾਮਦਕਾਰ ਬੰਦਰਗਾਹ ਤੇ ਤਾਇਨਾਤ ਡਿਪਟੀ ਜਾਂ ਅਸਿੱਸਟੈਂਟ ਕਮਿਸ਼ਨਰ ਕਸਟਮਜ਼ ਨੂੰ ਦਰਾਮਦ ਕਰਨ ਦੀ ਤਰੀਕ ਤੋ 6 ਮਹੀਨਿਆਂ ਦੇ ਅੰਦਰ ਅੰਦਰ ਜਾਂ ਵਧਾਏ ਗਏ ਸਮੇਂ , ਪਰ 9 ਮਹੀਨਿਆਂ ਤੋਂ ਜਿ਼ਆਦਾ ਨਹੀਂ , ਨੂੰ ਇਕ ਸਦਾਦ ਬਿਆਨ ਪੇਸ਼ ਕਰੇਗਾ , ਜਿਸ ਵਿੱਚ ਦਰਾਮਦ ਅਤੇ ਮੁਫ਼ਤ ਵੰਡੀਆਂ ਗਈਆਂ ਵਸਤਾਂ ਦਾ ਵੇਰਵਾ ਹੋਵੇਗਾ। ਇਹ ਬਿਆਨ ਸੂਬਾ ਸਰਕਾਰ ਦੀ ਨੋਡਲ ਅਥਾਰਟੀ ਵੱਲੋਂ ਪ੍ਰਮਾਣਿਤ ਹੋਵੇਗਾ ।
ਇਹ ਛੋਟ ਆਈ ਜੀ ਐੱਸ ਟੀ ਦੀ ਅਦਾਇਗੀ ਤੋਂ ਬਿਨਾਂ ਮੁਫ਼ਤ ਵੰਡਣ ਲਈ ਮੁਫ਼ਤ ਦਰਾਮਦ ਕੀਤੀ ਗਈ ਕੋਵਿਡ ਰਾਹਤ ਸਪਲਾਈ ਦੀ ਦਰਾਮਦ ਕਰਵਾਉਣ ਵਿੱਚ ਸਹਾਇਤਾ ਕਰੇਗੀ  ।
ਜਿਵੇਂ ਕਿ ਕਸਟਮਜ਼ ਡਿਊਟੀ ਤੇ ਪਹਿਲਾਂ ਹੀ ਛੋਟ ਦਿੱਤੀ ਗਈ ਹੈ , ਇਸ ਲਈ ਇਹਨਾਂ ਦਰਾਮਦਾਂ ਤੇ ਕੋਈ ਕਸਟਮ ਡਿਊਟੀ ਜਾਂ ਆਈ ਜੀ ਐੱਸ ਟੀ ਨਹੀਂ ਲੱਗੇਗੀ ।
ਪ੍ਰਧਾਨ ਮੰਤਰੀ ਦਫਤਰ
ਆਰਥਿਕ ਸਰਵੇਖਣ ਭਾਰਤ ਦੇ ਵਿਕਾਸ ਪਥ ਦਾ ਵਿਆਪਕ ਵਿਸ਼ਲੇਸ਼ਣ ਪ੍ਰਸਤੁਤ ਕਰਦਾ ਹੈ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਆਰਥਿਕ ਸਰਵੇਖਣ 2022-2023 ਸਾਂਝਾ ਕੀਤਾ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਆਰਥਿਕ ਸਰਵੇਖਣ ਭਾਰਤ ਦੇ ਵਿਕਾਸ ਪਥ ਦਾ ਇੱਕ ਵਿਆਪਕ ਵਿਸ਼ਲੇਸ਼ਣ ਪ੍ਰਸਤੁਤ ਕਰਦਾ ਹੈ ਜਿਸ ਵਿੱਚ ਸਾਡੇ ਰਾਸ਼ਟਰ ਦੇ ਪ੍ਰਤੀ ਆਲਮੀ ਆਸ਼ਾਵਾਦ, ਢਾਂਚੇ ’ਤੇ ਧਿਆਨ, ਖੇਤੀਬਾੜੀ ਅਤੇ ਉਦਯੋਗ ਦੇ ਖੇਤਰਾਂ ਵਿੱਚ ਵਿਕਾਸ ਅਤੇ ਭਵਿੱਖਮੁਖੀ ਖੇਤਰਾਂ ’ਤੇ ਜ਼ੋਰ ਦੇਣਾ ਸ਼ਾਮਲ ਹੈ।
https://www.indiabudget.gov.in/economicsurvey/index.php “
ਰਸਾਇਣ ਤੇ ਖਾਦ ਮੰਤਰਾਲਾ
ਬਜਟ 2019-20 ਵਿੱਚ ਖਾਦ ਸਬਸਿਡੀ ਵਿੱਚ ਲਗਭਗ 10,000 ਕਰੋੜ ਰੁਪਏ ਦਾ ਵਾਧਾ
ਕੇਂਦਰੀ ਵਿੱਤ ਅਤੇ ਕਾਰਪੋਰੇਟ ਮਾਮਲੇ ਮੰਤਰੀ, ਸ਼੍ਰੀਮਤੀ ਨਿਰਮਲਾ ਸੀਤਾਰਮਣ ਨੇ ਅੱਜ ਸੰਸਦ ਵਿੱਚ ਕੇਂਦਰੀ ਬਜਟ 2019-20 ਪੇਸ਼ ਕੀਤਾ।
ਕੇਂਦਰੀ ਰਸਾਇਣ ਅਤੇ ਖਾਦ ਮੰਤਰੀ, ਸ਼੍ਰੀ ਡੀਵੀ ਸਦਾਨੰਦ ਗੌੜਾ ਨੇ ਖਾਦ ਸਬਸਿਡੀ ਵਿੱਚ ਐਲੋਕੇਸ਼ਨ ਵਧਾਉਣ ਲਈ ਵਿੱਤ ਮੰਤਰੀ ਦਾ ਧੰਨਵਾਦ ਕੀਤਾ ਅਤੇ ਕਿਹਾ ਕਿ ਵਧੀ ਹੋਈ ਐਲੋਕੇਸ਼ਨ ਨਾਲ ਕਿਸਾਨਾਂ ਨੂੰ ਡੀਬੀਟੀ ਰਾਹੀਂ ਸਬਸਿਡੀ ਤਬਾਦਲਿਆਂ ਦੀ ਕੁਸ਼ਲਤਾ ਵਧਾਉਣ ਵਿੱਚ ਮਦਦ ਮਿਲੇਗੀ।
ਖਾਦ ਸਬਸਿਡੀ ਐਲੋਕੇਸ਼ਨ 70,090.35 ਕਰੋੜ ਰੁਪਏ  ਤੋਂ 10,000 ਕਰੋੜ ਰੁਪਏ ਵਧਾ ਕੇ 79,996 ਕਰੋੜ ਰੁਪਏ  ਕਰ ਦਿੱਤੀਆਂ ਗਈਆਂ ਹਨ। ਬਜਟ ਵਿੱਚ ਖਰਚ ਪ੍ਰੋਫਾਈਲ 2019-20 ਦਸਤਾਵੇਜ਼ ਅਨੁਸਾਰ ਇਸ ਐਲੋਕੇਸ਼ਨ ਵਿੱਚੋਂ ਯੂਰੀਆ ਸਬਸਿਡੀ 53,629 ਕਰੋੜ ਰੁਪਏ ਦੀ ਅਤੇ ਪੌਸ਼ਟਿਕਤਾ ਅਧਾਰਤ ਸਬਸਿਡੀ 26,367 ਕਰੋੜ ਰੁਪਏ ਹੈ।
ਬਜਟ ਦੇ ਵਿੱਤ ਨੀਤੀ ਬਿਆਨ ਵਿੱਚ ਕਿਹਾ ਗਿਆ ਹੈ ਕਿ ਮਾਰਚ, 2018 ਤੋਂ ਮਈ, 2019 ਵਿੱਚ ਡੀਬੀਟੀ ਯੋਜਨਾ ਅਧੀਨ ਕੁੱਲ 610.08 ਲੱਖ ਮੀਟ੍ਰਿਕ ਟਨ ਖਾਦ ਦੀ ਵਿਕਰੀ ਹੋਈ। ਬਿਆਨ ਵਿੱਚ ਦੱਸਿਆ ਗਿਆ ਹੈ ਕਿ ਇਸ ਯੋਜਨਾ ਨਾਲ ਫਰਜ਼ੀ ਅਤੇ ਨਕਲੀ ਲਾਭਕਾਰੀ ਬਾਹਰ ਕਰ ਦਿੱਤੇ ਗਏ ਹਨ। ਇਸ ਲਈ ਡੀਬੀਟੀ ਯੋਜਨਾ ਲਾਗੂ ਹੋਣ ਤੋਂ ਬਾਅਦ ਪ੍ਰਚੂਨ ਵਿਕਰੇਤਾਵਾਂ ਨੂੰ ਖਾਦ ਦੀ ਵਿਕਰੀ ਵਿੱਚ 120.88 ਲੱਖ ਮੀਟ੍ਰਿਕ ਟਨ ਦੀ ਕਮੀ ਆਈ।
ਰਾਸ਼ਟਰੀ ਫਾਰਮਾਸਿਊਟੀਕਲ ਸਿੱਖਿਆ ਅਤੇ ਖੋਜ ਸੰਸਥਾਨ  ਦੀ ਐਲੋਕੇਸ਼ਨ ਵਿੱਚ ਵਾਧਾ ਕੀਤਾ ਗਿਆ ਹੈ। ਇਹ ਵਾਧਾ 135 ਕਰੋੜ ਰੁਪਏ  ਤੋਂ 150 ਕਰੋੜ  ਰੁਪਏ ਦਾ ਹੋਇਆ ਹੈ।
-------
ਕੇਐੱਸਪੀ/ਵੀਐੱਮ
(Visitor Counter : 26
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਓਬੀਸੀ ਉਮੀਦਵਾਰਾਂ ਦੀਆਂ ਬੈਕਲਾਗ ਖਾਲੀ ਅਸਾਮੀਆਂ
ਪਰਸੋਨਲ ਐਂਡ ਟਰੇਨਿੰਗ ਵਿਭਾਗ ਅਨੁਸੂਚਿਤ ਜਾਤੀਆਂ / ਅਨੁਸੂਚਿਤ ਜਨਜਾਤੀਆਂ / ਹੋਰ ਪੱਛੜੀਆਂ ਸ਼੍ਰੇਣੀਆਂ  ਲਈ ਬੈਕਲਾਗ ਰਾਖਵੀਆਂ ਖਾਲੀ ਅਸਾਮੀਆਂ ਨੂੰ ਭਰਨ ਵਿੱਚ ਹੋਈ ਪ੍ਰਗਤੀ ਦੀ ਨਿਗਰਾਨੀ ਕਰਦਾ ਹੈ, ਜਿਸ ਵਿੱਚ ਮੰਤਰਾਲਿਆਂ/ ਵਿਭਾਗਾਂ, ਉਨ੍ਹਾਂ ਦੇ ਜਨਤਕ ਖੇਤਰ ਦੇ ਬੈਂਕ/ਵਿੱਤੀ ਸੰਸਥਾਵਾਂ, ਕੇਂਦਰੀ ਜਨਤਕ ਖੇਤਰ ਦੇ ਅਧੀਨ ਕੰਮ ਦੇ ਸਬੰਧ ਵਿੱਚ ਅੰਕੜੇ ਸ਼ਾਮਲ ਹਨ।
ਪਰਸੋਨਲ ਐਂਡ ਟਰੇਨਿੰਗ ਵਿਭਾਗ ਨੇ ਸਾਰੇ ਮੰਤਰਾਲਿਆਂ/ਵਿਭਾਗਾਂ ਨੂੰ ਬੈਕਲਾਗ ਰਾਖਵੀਆਂ ਅਸਾਮੀਆਂ ਦੀ ਪਛਾਣ ਲਈ ਇਨ-ਹਾਊਸ ਕਮੇਟੀ ਦਾ ਗਠਨ ਕਰਨ, ਅਜਿਹੀਆਂ ਖਾਲੀ ਅਸਾਮੀਆਂ ਦੇ ਮੂਲ ਕਾਰਨਾਂ ਦਾ ਅਧਿਐਨ ਕਰਨ, ਅਜਿਹੀਆਂ ਅਸਾਮੀਆਂ ਪੈਦਾ ਕਰਨ ਵਾਲੇ ਕਾਰਕਾਂ ਨੂੰ ਦੂਰ ਕਰਨ ਦੇ ਉਪਾਅ ਸ਼ੁਰੂ ਕਰਨ ਅਤੇ ਵਿਸ਼ੇਸ਼ ਭਰਤੀ ਡਰਾਈਵ ਰਾਹੀਂ ਭਰਨ ਲਈ ਨਿਰਦੇਸ਼ ਜਾਰੀ ਕੀਤੇ ਹਨ।
ਓਬੀਸੀ ਦੀ ਪ੍ਰਤੀਨਿਧਤਾ ਨੇ ਸਤੰਬਰ, 1993 ਵਿੱਚ ਸ਼ੁਰੂ ਹੋਣ ਦੇ ਬਾਅਦ ਤੋਂ ਇੱਕ ਵਧ ਰਹੀ ਪ੍ਰਵਿਰਤੀ ਦਿਖਾਈ ਹੈ। ਹੁਣ ਤੱਕ 53 ਮੰਤਰਾਲਿਆਂ/ਵਿਭਾਗਾਂ ਤੋਂ ਪ੍ਰਾਪਤ ਅੰਕੜਿਆਂ ਅਨੁਸਾਰ ਓਬੀਸੀ ਦੀ ਪ੍ਰਤੀਨਿਧਤਾ 01.01.2012 ਨੂੰ 16.55 ਫੀਸਦੀ ਸੀ ਜੋ ਕਿ 01.01.2019 ਅਨੁਸਾਰ 20.46 ਫੀਸਦੀ ਤੱਕ ਵਧ ਗਈ ਹੈ।
ਇਹ ਪ੍ਰਗਟਾਵਾ ਕੇਂਦਰੀ ਰਾਜ ਮੰਤਰੀ  ਉੱਤਰ ਪੂਰਬੀ ਖੇਤਰ ਵਿਕਾਸ, ਪ੍ਰਧਾਨ ਮੰਤਰੀ ਦਫ਼ਤਰ. ਪਰਸੋਨਲ, ਜਨਤਕ ਸ਼ਿਕਾਇਤਾਂ, ਪੈਨਸ਼ਨਾਂ, ਪਰਮਾਣੂ ਊਰਜਾ ਅਤੇ ਪੁਲਾੜ ਰਾਜ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਸਵਾਲ ਦੇ ਲਿਖਤੀ ਜਵਾਬ ਵਿੱਚ ਕੀਤਾ।
<><><><><>
ਐੱਸਐੱਨਸੀ
(Visitor Counter : 100
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 14 ਅਪ੍ਰੈਲ ਨੂੰ ‘ਪ੍ਰਧਾਨ ਮੰਤਰੀ ਸੰਗ੍ਰਹਾਲਯ’ ਦਾ ਉਦਘਾਟਨ ਕਰਨਗੇ
ਰਾਸ਼ਟਰ ਨਿਰਮਾਣ ਲਈ ਭਾਰਤ ਦੇ ਸਾਰੇ ਪ੍ਰਧਾਨ ਮੰਤਰੀਆਂ ਦੇ ਯੋਗਦਾਨ ਦਾ ਸਨਮਾਨ ਦੇਣ ਲਈ ਪ੍ਰਧਾਨ ਮੰਤਰੀ ਮੋਦੀ ਦੇ ਦੂਰ-ਦ੍ਰਿਸ਼ਟੀ ਦੁਆਰਾ ਨਿਰਦੇਸ਼ਿਤ ਸੰਗ੍ਰਹਾਲਯ ਦੀ ਧਾਰਨਾ
ਸੰਗ੍ਰਹਾਲਯ ਭਾਰਤ ਦੇ ਹਰ ਪ੍ਰਧਾਨ ਮੰਤਰੀ ਨੂੰ ਸ਼ਰਧਾਂਜਲੀ ਹੈ; ਆਜ਼ਾਦੀ ਤੋਂ ਬਾਅਦ ਪ੍ਰਧਾਨ ਮੰਤਰੀਆਂ ਦੇ ਜੀਵਨ ਤੇ ਯੋਗਦਾਨ ਰਾਹੀਂ ਭਾਰਤ ਦੀ ਗਾਥਾ ਦਾ ਬਿਆਨ ਕਰਦੀ ਹੈ
ਸੰਗ੍ਰਹਾਲਯ ਦਾ ਲੋਗੋ ਰਾਸ਼ਟਰ ਅਤੇ ਲੋਕਤੰਤਰ ਦਾ ਪ੍ਰਤੀਕ ਧਰਮ ਚੱਕਰ ਧਾਰਨ ਕਰਨ ਵਾਲੇ ਭਾਰਤ ਦੇ ਲੋਕਾਂ ਦੇ ਹੱਥਾਂ ਨੂੰ ਦਰਸਾਉਂਦਾ ਹੈ
ਸੰਗ੍ਰਹਾਲਯ ਇੱਕ ਇੰਟਰਐਕਟਿਵ ਤੇ ਆਕਰਸ਼ਕ ਤਰੀਕੇ ਨਾਲ ਸਮੱਗਰੀ ਨੂੰ ਪੇਸ਼ ਕਰਨ ਲਈ ਟੈਕਨੋਲੋਜੀ-ਅਧਾਰਿਤ ਇੰਟਰਫੇਸ ਨੂੰ ਸ਼ਾਮਲ ਕਰਦਾ ਹੈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 14 ਅਪ੍ਰੈਲ, 2022 ਨੂੰ ਸਵੇਰੇ 11 ਵਜੇ ਪ੍ਰਧਾਨ ਮੰਤਰੀ ਸੰਗ੍ਰਹਾਲਯ ਦਾ ਉਦਘਾਟਨ ਕਰਨਗੇ। ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਦੇ ਜਸ਼ਨ ਦੌਰਾਨ ਉਦਘਾਟਨ ਕੀਤੇ ਜਾ ਰਹੇ ਸੰਗ੍ਰਹਾਲਯ, ਭਾਰਤ ਦੇ ਪ੍ਰਧਾਨ ਮੰਤਰੀਆਂ ਦੇ ਜੀਵਨ ਅਤੇ ਯੋਗਦਾਨ ਦੁਆਰਾ ਆਜ਼ਾਦੀ ਤੋਂ ਬਾਅਦ ਦੀ ਕਹਾਣੀ ਦੱਸਦਾ ਹੈ।
ਰਾਸ਼ਟਰ ਨਿਰਮਾਣ ਵਿੱਚ ਭਾਰਤ ਦੇ ਸਾਰੇ ਪ੍ਰਧਾਨ ਮੰਤਰੀਆਂ ਦੇ ਯੋਗਦਾਨ ਦਾ ਸਨਮਾਨ ਕਰਨ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੇ ਦ੍ਰਿਸ਼ਟੀਕੋਣ ਤੋਂ ਨਿਰਦੇਸ਼ਿਤ, ਪ੍ਰਧਾਨ ਮੰਤਰੀ ਸੰਗ੍ਰਹਾਲਯ ਆਜ਼ਾਦੀ ਤੋਂ ਬਾਅਦ ਭਾਰਤ ਦੇ ਹਰ ਪ੍ਰਧਾਨ ਮੰਤਰੀ ਲਈ ਸ਼ਰਧਾਂਜਲੀ ਹੈ, ਚਾਹੇ ਉਨ੍ਹਾਂ ਦੀ ਵਿਚਾਰਧਾਰਾ ਜਾਂ ਕਾਰਜਕਾਲ ਕੋਈ ਵੀ ਹੋਵੇ। ਇਹ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ ਇੱਕ ਸਮਾਵੇਸ਼ੀ ਯਤਨ ਹੈ, ਜਿਸ ਦਾ ਉਦੇਸ਼ ਨੌਜਵਾਨ ਪੀੜ੍ਹੀ ਨੂੰ ਸਾਡੇ ਸਾਰੇ ਪ੍ਰਧਾਨ ਮੰਤਰੀਆਂ ਦੀ ਅਗਵਾਈ, ਦ੍ਰਿਸ਼ਟੀ ਅਤੇ ਪ੍ਰਾਪਤੀਆਂ ਬਾਰੇ ਸੰਵੇਦਨਸ਼ੀਲ ਅਤੇ ਪ੍ਰੇਰਿਤ ਕਰਨਾ ਹੈ।
ਪੁਰਾਣੇ ਅਤੇ ਨਵੇਂ ਦੇ ਬੇਰੋਕ ਸੁਮੇਲ ਦੀ ਨੁਮਾਇੰਦਗੀ ਕਰਦਿਆਂ ਸੰਗ੍ਰਹਾਲਯ ਬਲਾਕ I ਵਜੋਂ ਮਨੋਨੀਤ ਪੁਰਾਣੇ ਤੀਨ ਮੂਰਤੀ ਭਵਨ ਨੂੰ ਬਲਾਕ II ਵਜੋਂ ਮਨੋਨੀਤ ਨਵੀਂ ਬਣੀ ਇਮਾਰਤ ਦੇ ਨਾਲ ਜੋੜਦਾ ਹੈ। ਦੋ ਬਲਾਕਾਂ ਦਾ ਕੁੱਲ ਖੇਤਰਫਲ 15,600 ਵਰਗ ਮੀਟਰ ਤੋਂ ਵੱਧ ਹੈ।
ਸੰਗ੍ਰਹਾਲਯ ਦੀ ਇਮਾਰਤ ਦਾ ਡਿਜ਼ਾਇਨ ਉਭਰਦੇ ਭਾਰਤ ਦੀ ਕਹਾਣੀ ਤੋਂ ਪ੍ਰੇਰਿਤ ਹੈ, ਇਸ ਦੇ ਨੇਤਾਵਾਂ ਦੇ ਹੱਥਾਂ ਦੁਆਰਾ ਆਕਾਰ ਦਿੱਤਾ ਅਤੇ ਢਾਲਿਆ ਗਿਆ ਹੈ। ਡਿਜ਼ਾਈਨ ਟਿਕਾਊ ਅਤੇ ਊਰਜਾ ਸੰਭਾਲ ਅਭਿਆਸਾਂ ਨੂੰ ਸ਼ਾਮਲ ਕਰਦਾ ਹੈ। ਪ੍ਰੋਜੈਕਟ 'ਤੇ ਕੰਮ ਦੇ ਦੌਰਾਨ ਕੋਈ ਦਰੱਖਤ ਨਹੀਂ ਕੱਟਿਆ ਗਿਆ ਅਤੇ ਨਾ ਹੀ ਟ੍ਰਾਂਸਪਲਾਂਟ ਕੀਤਾ ਗਿਆ ਹੈ। ਸੰਗ੍ਰਹਾਲਯ ਦਾ ਲੋਗੋ ਰਾਸ਼ਟਰ ਅਤੇ ਲੋਕਤੰਤਰ ਦਾ ਪ੍ਰਤੀਕ ਧਰਮ ਚੱਕਰ ਧਾਰਨ ਕਰਨ ਵਾਲੇ ਭਾਰਤ ਦੇ ਲੋਕਾਂ ਦੇ ਹੱਥਾਂ ਨੂੰ ਦਰਸਾਉਂਦਾ ਹੈ।
ਸੰਗ੍ਰਹਾਲਯ ਲਈ ਜਾਣਕਾਰੀ ਪ੍ਰਸਾਰ ਭਾਰਤੀ, ਦੂਰਦਰਸ਼ਨ, ਫਿਲਮ ਡਿਵੀਜ਼ਨ, ਸੰਸਦ ਟੀਵੀ, ਰੱਖਿਆ ਮੰਤਰਾਲੇ, ਮੀਡੀਆ ਹਾਊਸ , ਵਿਦੇਸ਼ੀ ਨਿਊਜ਼ ਏਜੰਸੀਆਂ ਆਦਿ ਵਰਗੀਆਂ ਸੰਸਥਾਵਾਂ ਦੇ ਨਾਲ ਸਰੋਤਾਂ/ਰਿਪੋਜ਼ਟਰੀਆਂ ਰਾਹੀਂ ਇਕੱਠੀ ਕੀਤੀ ਗਈ ਸੀ। ਹੋਰ ਸਾਹਿਤਕ ਰਚਨਾਵਾਂ, ਮਹੱਤਵਪੂਰਨ ਪੱਤਰ-ਵਿਹਾਰ), ਕੁਝ ਨਿੱਜੀ ਵਸਤੂਆਂ, ਤੋਹਫ਼ੇ ਅਤੇ ਯਾਦਗਾਰੀ ਚਿੰਨ੍ਹ , ਪ੍ਰਧਾਨ ਮੰਤਰੀਆਂ ਦੇ ਭਾਸ਼ਣ ਅਤੇ ਵਿਚਾਰਧਾਰਾਵਾਂ ਦੀ ਕਹਾਣੀ ਅਤੇ ਪ੍ਰਧਾਨ ਮੰਤਰੀਆਂ ਦੇ ਜੀਵਨ ਦੇ ਵੱਖ-ਵੱਖ ਪਹਿਲੂਆਂ ਦੀ ਪੇਸ਼ਕਾਰੀ ਨੂੰ ਥੀਮੈਟਿਕ ਫਾਰਮੈਟ ਵਿੱਚ ਪ੍ਰਤੀਬਿੰਬਿਤ ਕੀਤਾ ਗਿਆ ਹੈ।
ਸੰਗ੍ਰਹਾਲਯ ਨੇ ਸਮੱਗਰੀ ਵਿੱਚ ਵਿਭਿੰਨਤਾ ਅਤੇ ਡਿਸਪਲੇਅ ਦੇ ਵਾਰ-ਵਾਰ ਰੋਟੇਸ਼ਨ ਨੂੰ ਸ਼ਾਮਲ ਕਰਨ ਲਈ ਅਤਿ-ਆਧੁਨਿਕ ਟੈਕਨੋਲੋਜੀ-ਅਧਾਰਿਤ ਇੰਟਰਫੇਸਾਂ ਨੂੰ ਨਿਯੁਕਤ ਕੀਤਾ ਹੈ। ਹੋਲੋਗ੍ਰਾਮ, ਵਰਚੁਅਲ ਰਿਐਲਿਟੀ, ਔਗਮੈਂਟੇਡ ਰਿਐਲਿਟੀ, ਮਲਟੀ-ਟਚ, ਮਲਟੀਮੀਡੀਆ, ਇੰਟਰਐਕਟਿਵ ਕਿਓਸਕ, ਕੰਪਿਊਟਰਾਈਜ਼ਡ ਕਾਇਨੇਟਿਕ ਮੂਰਤੀਆਂ, ਸਮਾਰਟਫ਼ੋਨ ਐਪਲੀਕੇਸ਼ਨਾਂ, ਇੰਟਰਐਕਟਿਵ ਸਕ੍ਰੀਨਾਂ, ਅਨੁਭਵੀ ਸਥਾਪਨਾਵਾਂ ਆਦਿ ਪ੍ਰਦਰਸ਼ਨੀ ਸਮੱਗਰੀ ਨੂੰ ਬਹੁਤ ਜ਼ਿਆਦਾ ਪਰਸਪਰ ਪ੍ਰਭਾਵੀ ਅਤੇ ਦਿਲਚਸਪ ਬਣਾਉਣ ਦੇ ਯੋਗ ਬਣਾਉਂਦੇ ਹਨ।
ਸੰਗ੍ਰਹਾਲਯ ਵਿੱਚ ਕੁੱਲ 43 ਗੈਲਰੀਆਂ ਹਨ। ਸੁਤੰਤਰਤਾ ਸੰਗਰਾਮ ਅਤੇ ਸੰਵਿਧਾਨ ਦੇ ਨਿਰਮਾਣ 'ਤੇ ਪ੍ਰਦਰਸ਼ਨਾਂ ਤੋਂ ਸ਼ੁਰੂ ਹੋ ਕੇ, ਸੰਗ੍ਰਹਾਲਯ ਇਸ ਕਹਾਣੀ ਨੂੰ ਦੱਸਦਾ ਹੈ ਕਿ ਕਿਵੇਂ ਸਾਡੇ ਪ੍ਰਧਾਨ ਮੰਤਰੀਆਂ ਨੇ ਵੱਖ-ਵੱਖ ਚੁਣੌਤੀਆਂ ਵਿੱਚੋਂ ਰਾਸ਼ਟਰ ਨੂੰ ਨੈਵੀਗੇਟ ਕੀਤਾ ਅਤੇ ਦੇਸ਼ ਦੀ ਸਰਬਪੱਖੀ ਤਰੱਕੀ ਨੂੰ ਯਕੀਨੀ ਬਣਾਇਆ।
ਨਵੀਂਨ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲਾ
ਜੀ-20 ਸਮਿਟ ਦੇ ਕ੍ਰਮ ਵਿੱਚ ‘ਭਾਰਤ ਵਿਚ ਗ੍ਰੀਨ ਹਾਈਡ੍ਰੋਜਨ ਪਾਇਲਟ' ਸੰਮੇਲਨ ਆਯੋਜਿਤ ਕੀਤਾ ਜਾਵੇਗਾ
18ਵੇਂ ਜੀ-20 ਸਮਿਟ ਦੇ ਕ੍ਰਮ ਵਿੱਚ , 5 ਸਤੰਬਰ, 2023 ਨੂੰ ਨਵੀਂ ਦਿੱਲੀ ਵਿੱਚ "ਭਾਰਤ ਵਿੱਚ ਗ੍ਰੀਨ ਹਾਈਡ੍ਰੋਜਨ ਪਾਇਲਟਾਂ" 'ਤੇ ਇੱਕ ਦਿਨੀਂ ਸੰਮੇਲਨ ਆਯੋਜਿਤ ਕੀਤਾ ਜਾਵੇਗਾ। ਸੰਮੇਲਨ ਵਿੱਚ ਭਾਰਤ ਦੀਆਂ ਜਨਤਕ ਅਤੇ ਨਿਜੀ ਖੇਤਰ ਦੀਆਂ ਕੰਪਨੀਆਂ ਦੁਆਰਾ ਲਾਗੂ ਕੀਤੇ ਗਏ ਵੱਖ-ਵੱਖ ਗ੍ਰੀਨ ਹਾਈਡ੍ਰੋਜਨ ਪਾਇਲਟਾਂ ਨੂੰ ਪ੍ਰਦਰਸ਼ਿਤ ਕੀਤਾ ਜਾਵੇਗਾ। ਸੰਮੇਲਨ ਵਿੱਚ ਪ੍ਰਮੁੱਖ ਨਵੀਨਤਾਕਾਰੀ ਪਾਇਲਟ ਅਤੇ ਗ੍ਰੀਨ ਹਾਈਡ੍ਰੋਜਨ ਟੈਕਨੋਲੋਜੀ ਵਿੱਚ ਪ੍ਰਗਤੀ ਨੂੰ ਵੀ ਪੇਸ਼ ਕੀਤਾ ਜਾਵੇਗਾ।
ਭਾਰਤ ਦਾ ਪ੍ਰਮੁੱਖ ਏਕੀਕ੍ਰਿਤ ਬਿਜਲੀ ਉਤਪਾਦਕ ਐੱਨਟੀਪੀਸੀ ਲਿਮਿਟਿਡ ਇਸ ਸੰਮੇਲਨ ਦੀ ਮੇਜ਼ਬਾਨੀ ਕਰੇਗਾ।
ਕੇਂਦਰੀ ਬਿਜਲੀ ਅਤੇ ਨਵੀਂ ਅਤੇ ਨਵਿਆਉਣਯੋਗ ਊਰਜਾ ਮੰਤਰੀ ਸ਼੍ਰੀ ਆਰ.ਕੇ. ਸਿੰਘ ਸੰਮੇਲਨ ਦੇ ਉਦਘਾਟਨੀ ਸੈਸ਼ਨ ਵਿੱਚ ਹਿੱਸਾ ਲੈਣਗੇ ਅਤੇ ਮੁੱਖ ਭਾਸ਼ਣ ਦੇਣਗੇ।
ਨਵੀਂ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲੇ ਦੇ ਸਕੱਤਰ, ਸ਼੍ਰੀ ਭੁਪਿੰਦਰ ਐਸ. ਭੱਲਾ, ਸ਼੍ਰੀ ਗੁਰਦੀਪ ਸਿੰਘ, ਸੀਐੱਮਡੀ, ਐੱਨਟੀਪੀਸੀ ਅਤੇ ਸ਼੍ਰੀ ਮੋਹਿਤ ਭਾਰਗਵ, ਸੀਈਓ, ਐੱਨਟੀਪੀਸੀ ਗ੍ਰੀਨ ਐਨਰਜੀ ਲਿਮਿਟਿਡ ਵੀ ਉਦਘਾਟਨੀ ਸੈਸ਼ਨ ਨੂੰ ਸੰਬੋਧਨ ਕਰਨਗੇ।
ਸੰਮੇਲਨ ਦੇ ਭਾਗੀਦਾਰਾਂ ਨੂੰ ਪਾਇਲਟ ਨਵੀਨਤਾਵਾਂ ਨੂੰ ਦੇਖਣ ਅਤੇ ਸਵੱਛ ਊਰਜਾ ਦੇ ਭਵਿੱਖ ਬਾਰੇ ਕੀਮਤੀ ਅੰਤਰਦ੍ਰਿਸ਼ਟੀ ਪ੍ਰਾਪਤ ਕਰਨ ਦਾ ਮੌਕਾ ਮਿਲੇਗਾ। ਪ੍ਰਦਰਸ਼ਿਤ ਕੀਤੇ ਜਾਣ ਵਾਲੇ ਗ੍ਰੀਨ ਹਾਈਡ੍ਰੋਜਨ ਪਾਇਲਟਾਂ ਵਿੱਚ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ  ਵਿੱਚ ਗ੍ਰੀਨ ਹਾਈਡ੍ਰੋਜਨ ਮਿਸ਼ਰਣ ਬਾਰੇ ਪੇਸ਼ਕਾਰੀਆਂ; ਗ੍ਰੀਨ ਹਾਈਡ੍ਰੋਜਨ ਮੋਬਿਲਿਟੀ ; ਐੱਫਸੀਈਵੀ ਅਤੇ ਐੱਚ2ਆਈਸੀਈ ਵਾਹਨ ; ਗ੍ਰੀਨ ਸ਼ਿਪਿੰਗ ਇਨੀਸ਼ੀਏਟਿਵ ; ਮਾਈਕ੍ਰੋਗ੍ਰਿਡ ਅਤੇ ਮੋਬਿਲਿਟੀ ; ਗਤੀਸ਼ੀਲਤਾ, ਏਈਐੱਮ ਇਲੈਕਟ੍ਰੋਲਾਈਜ਼ਰ  ਦੀ ਵਰਤੋਂ ਕਰਕੇ ਮਿਸ਼ਰਣ; ਗ੍ਰੀਨ ਹਾਈਡ੍ਰੋਜਨ ਅਧਾਰਿਤ ਮਾਈਕ੍ਰੋਗ੍ਰਿਡ ਅਤੇ ਹੋਰ ਪਹਿਲਾਂ ; ਬੀਕਾਨੇਰ ਵਿਖੇ ਗ੍ਰੀਨ ਅਮੋਨੀਆ ਪਲਾਂਟ ; ਗ੍ਰੀਨ ਮਿਥੈਨੌਲ, ਗ੍ਰੀਨ ਈਥੈਨੌਲ ; ਗ੍ਰੀਨ ਹਾਈਡ੍ਰੋਜਨ ਨਾਲ ਡੀਆਰਆਈ ਸਟੀਲਮੇਕਿੰਗ ; ਹਾਈਡ੍ਰੋਜਨ ਅਧਾਰਿਤ ਮਾਈਕ੍ਰੋਗ੍ਰਿਡ ਇਨੀਸ਼ੀਏਟਿਵ ; ਹਜ਼ੀਰਾ  ਵਿਖੇ ਵੈਲਡਿੰਗ ਪ੍ਰਕਿਰਿਆਵਾਂ ਵਿੱਚ ਵਰਤੋਂ ਲਈ ਗ੍ਰੀਨ ਹਾਈਡ੍ਰੋਜਨ; ਆਵ੍-ਗਰਿੱਡ ਸੋਲਰ  ਦੀ ਵਰਤੋਂ ਕਰਦੇ ਹੋਏ ਗ੍ਰੀਨ ਹਾਈਡ੍ਰੋਜਨ; ਅਤੇ ਸੋਲਰ ਤੋਂ ਡਾਇਰੈਕਟ ਹਾਈਡ੍ਰੋਜਨ  ਸ਼ਾਮਲ ਹਨ ।
ਆਯੋਜਨ ਦੇ ਦੌਰਾਨ ਹੋਣ ਵਾਲੇ ਵਿਚਾਰ-ਵਟਾਂਦਰੇ ਤੋਂ ਪ੍ਰਾਪਤ ਜਾਣਕਾਰੀ ਨੂੰ ਆਤਮਸਾਤ ਕਰਨ ਵਿੱਚ ਮਦਦ ਮਿਲੇਗੀ ਅਤੇ ਸ਼ੁਰੂਆਤੀ ਕਦਮ ਚੁੱਕਣ ਵਾਲਿਆਂ ਦੀਆਂ ਪ੍ਰਾਪਤੀਆਂ ਅਤੇ ਉਨ੍ਹਾਂ ਦੇ ਸਾਹਮਣੇ ਆਉਣ ਵਾਲੀਆਂ ਚੁਣੌਤੀਆਂ ਨੂੰ ਸਾਂਝਾ ਕਰਨ ਲਈ ਉਤਸ਼ਾਹਿਤ ਕੀਤਾ ਜਾਵੇਗਾ। ਇਸ ਤੋਂ ਇਲਾਵਾ, ਪਾਇਲਟ ਪ੍ਰੋਜੈਕਟ ਤਕਨੀਕੀ ਚੁਣੌਤੀਆਂ ਦਾ ਹੱਲ ਕਰਕੇ, ਸਥਾਨਕ ਸਪਲਾਈ ਚੇਨ ਵਿਕਸਿਤ ਕਰਨ ਅਤੇ ਭਵਿੱਖ ਵਿੱਚ ਤਕਨੀਕੀ-ਆਰਥਿਕ ਵਿਵਹਾਰਕਤਾ ਨੂੰ ਅਨੁਕੂਲ ਬਣਾਉਣ ਵਿੱਚ ਮਦਦ ਕਰੇਗੀ।
ਇਹ ਸੰਮੇਲਨ ਨਾ ਸਿਰਫ਼ ਭਵਿੱਖ ਲਈ ਮਾਰਗ ਰੌਸ਼ਨ ਕਰੇਗਾ ਬਲਕਿ ਨੈਸ਼ਨਲ ਗ੍ਰੀਨ ਹਾਈਡ੍ਰੋਜਨ ਮਿਸ਼ਨ ਦੇ ਉਦੇਸ਼ਾਂ ਨੂੰ ਪ੍ਰਾਪਤ ਕਰਨ ਲਈ ਠੋਸ ਯਤਨਾਂ ਨੂੰ ਵੀ ਪ੍ਰੇਰਿਤ ਕਰੇਗਾ ।
ਸੰਮੇਲਨ ਦਾ ਏਜੰਡਾ ਇੱਥੇ ਦੇਖੋ।
ਸਬੰਧਿਤ :
- ਭਾਰਤ ਨੇ ਹਰੇ ਹਾਈਡ੍ਰੋਜਨ ਦੇ ਨਿਰਧਾਰਨ ਦਾ ਐਲਾਨ ਕੀਤਾ
- ਭਾਰਤ ਦੀ ਜੀ-20 ਪ੍ਰੈਜ਼ੀਡੈਂਸੀ ਅਧੀਨ ਅੰਤਿਮ ਊਰਜਾ ਪਰਿਵਰਤਨ ਕਾਰਜ ਸਮੂਹ ਦੀ ਮੀਟਿੰਗ ਸੰਪੰਨ
- ਜੀ-20 ਦੇਸ਼ਾਂ ਦੇ ਊਰਜਾ ਮੰਤਰੀ ਮਹੱਤਵਅਕਾਂਖੀ ਅਤੇ ਦੂਰਦਰਸ਼ੀ ਨਤੀਜਾ ਦਸਤਾਵੇਜ਼ ਅਤੇ ਚੇਅਰ ਦੁਆਰਾ ਪੇਸ਼ ਕੀਤੇ ਸੰਖੇਪ ਤੋਂ ਜਾਣੂ
- ਜੀ-20 ਊਰਜਾ ਸੰਕ੍ਰਮਣ ਵਰਕਿੰਗ ਗਰੁੱਪ ਦੀਆਂ ਮੀਟਿੰਗਾਂ ਦੌਰਾਨ ਜਾਰੀ ਕੀਤੇ ਗਏ ਅਧਿਐਨਾਂ ਦੀ ਸੂਚੀ
ਵਿੱਤ ਮੰਤਰਾਲਾ
ਭਾਰਤ-ਜਾਪਾਨ ਦਰਮਿਆਨ ਨਵੀਂ ਦਿੱਲੀ ਵਿੱਚ ਵਿੱਤ ਵਾਰਤਾਲਾਪ ਦਾ ਆਯੋਜਨ ਕੀਤਾ ਗਿਆ
ਜਾਪਾਨ ਦੇ ਅੰਤਰਰਾਸ਼ਟਰੀ ਮਾਮਲਿਆਂ ਦੇ ਵਿੱਤ ਉਪ-ਮੰਤਰੀ ਸ਼੍ਰੀ ਮਾਸਾਤੋ ਕਾਂਡਾ ਅਤੇ ਵਿੱਤ ਮੰਤਰਾਲੇ ਦੇ ਆਰਥਿਕ ਕਾਰਜ ਵਿਭਾਗ ਦੇ ਸਕੱਤਰ ਸ਼੍ਰੀ ਅਜੈ ਸੇਠ ਦਰਮਿਆਨ ਅੱਜ ਨਵੀਂ ਦਿੱਲੀ ਵਿੱਚ ਪਹਿਲੀ ਭਾਰਤ-ਜਾਪਾਨ ਵਿੱਤ ਵਾਰਤਾਲਾਪ ਦਾ ਆਯੋਜਨ ਕੀਤਾ ਗਿਆ।
ਹਾਲ ਦੇ ਵਰ੍ਹਿਆਂ ਵਿੱਚ ਭਾਰਤ-ਜਾਪਾਨ ਦੇ ਵਿਚਕਾਰ ਸੰਬੰਧਾਂ ਦੇ ਵਧਦੇ ਮਹੱਤਵ ਨੂੰ ਦੇਖਦੇ ਹੋਏ,ਉਪ ਮਹਾਨਿਦੇਸ਼ਕ ਦੇ ਪੱਧਰ 'ਤੇ ਆਯੋਜਿਤ ਕੀਤੀਗਈ ਭਾਰਤ-ਜਾਪਾਨ ਵਿੱਤੀ ਸਹਿਯੋਗ 'ਤੇ ਵਾਰਤਾਲਾਪ ਨੂੰ ਉਪ-ਮੰਤਰੀ/ਸਕੱਤਰ ਦੇ ਪੱਧਰ ਤੱਕ ਉੱਨਤ ਕੀਤਾ ਗਿਆ।
ਜਾਪਾਨ ਦੇ ਵਫ਼ਦ ਵਿੱਚ ਵਿੱਤ ਮੰਤਰਾਲਾ, ਵਿੱਤੀਸੇਵਾ ਏਜੰਸੀ ਅਤੇ ਵਿੱਤੀ ਸੰਸਥਾਨਾਂ ਦੇ ਪ੍ਰਤੀਨਿਧੀ ਸ਼ਾਮਲ ਸਨ। ਭਾਰਤੀ ਪੱਖ ਵੱਲੋਂ, ਵਿੱਤ ਮੰਤਰਾਲਾ, ਭਾਰਤੀ ਰਿਜ਼ਰਵ ਬੈਂਕ, ਭਾਰਤੀ ਬੀਮਾ ਨਿਯਾਮਕ ਅਤੇ ਵਿਕਾਸ ਅਥਾਰਟੀ, ਸਿਕੂਓਰਿਟੀਸ ਐਂਡ ਐਕਸਚੇਂਜ ਬੋਰਡ ਆਵ੍ ਇੰਡੀਆ ਅਤੇ ਵਿੱਤੀ ਸੰਸਥਾਨਾਂ ਦੇ ਪ੍ਰਤੀਨਿਧੀਆਂ ਨੇ ਚਰਚਾ ਵਿੱਚ ਹਿੱਸਾ ਲਿਆ।
ਪ੍ਰਤਿਭਾਗੀਆਂ ਨੇ ਦੋਨੋਂ ਦੇਸ਼ਾਂ ਵਿੱਚ ਵਿਆਪਕ ਆਰਥਿਕ ਸਥਿਤੀ, ਵਿੱਤੀ ਪ੍ਰਣਾਲੀ, ਵਿੱਤੀ ਡਿਜੀਟਲੀਕਰਨ ਅਤੇ ਨਿਵੇਸ਼ ਸੰਬੰਧੀ ਵਾਤਾਵਰਣ ਦੇ ਬਾਰੇ ਵਿੱਚ ਮੈਂ ਤੁਹਾਡੇ ਵਿਚਾਰਾਂ ਦਾ ਆਦਾਨ-ਪ੍ਰਦਾਨ ਕੀਤਾ ਅਤੇ ਪੁਸ਼ਟੀ ਕੀਤੀ ਕਿ ਦੋਨੋਂਪੱਖ ਇਕੱਠੇ ਮਿਲ ਕੇ ਕੰਮ ਕਰਨਾ ਜਾਰੀ ਰੱਖਣਗੇ ਕਿਉਂਕਿ ਉਹ ਅਗਲੇ ਸਾਲ ਜੀ-20 ਅਤੇ ਜੀ-7 ਦੀ ਪ੍ਰਧਾਨਗੀ ਕਰਨਗੇ। ਨਿੱਜੀ ਵਿੱਤੀ ਸੰਸਥਾਵਾਂ ਸਮੇਤ ਪ੍ਰਤਿਭਾਗੀਆਂ ਨੇ ਭਾਰਤ ਵਿੱਚ ਦੇ ਹੋਰ ਵਿਸਤਾਰ ਦੀ ਦਿਸ਼ਾ ਵਿੱਚ ਵੱਖ-ਵੱਖ ਵਿੱਤੀ ਵਿਨਿਯਮਨ ਮੁੱਦਿਆਂ'ਤੇ ਵੀ ਚਰਚਾ ਕੀਤੀ।
ਦੋਨੋਂ ਪੱਖ ਵਿੱਤੀ ਸਹਿਯੋਗ ਨੂੰ ਹੋਰ ਹੁਲਾਰਾ ਦੇਣ ਅਤੇ ਦੁਵੱਲੇ ਸੰਬੰਧਾਂ ਨੂੰ ਮਜ਼ਬੂਤ ਕਰਨ ਦੇ ਲਈ ਚਰਚਾ ਜਾਰੀ ਰੱਖਣ ’ਤੇ ਸਹਿਮਤ ਹੋਏ ਅਤੇ ਅਗਲੇ ਦੌਰ ਦੀ ਵਾਰਤਾ ਨੂੰ ਟੋਕੀਓ ਵਿੱਚ ਆਯੋਜਿਤ ਕਰਨ ਦੀਆਂ ਸੰਭਾਵਨਾਵਾਂ ’ਤੇ ਸਹਿਮਤ ਹੋਏ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਸ਼੍ਰੀ ਕਿਰੇਨ ਰਿਜਿਜੂ ਸਾਰੇ ਰਾਜਾਂ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਖੇਡਾਂ ਅਤੇ ਯੁਵਾ ਮਾਮਲਿਆਂ ਦੇ ਮੰਤਰੀਆਂ ਨਾਲ 2ਦਿਨਾ ਵੀਡੀਓ ਕਾਨਫਰੰਸ ਕਰਨਗੇ
ਕੇਂਦਰੀ ਯੁਵਾ ਮਾਮਲੇ ਅਤੇ ਖੇਡ ਰਾਜ ਮੰਤਰੀ ਸ਼੍ਰੀ ਕਿਰੇਨ ਰਿਜਿਜੂ 14 ਜੁਲਾਈ ਅਤੇ 15 ਜੁਲਾਈ ਨੂੰ ਦੋ-ਦਿਨਾ ਵੀਡੀਓ ਕਾਨਫਰੰਸ ਰਾਹੀਂ ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਖੇਡ ਅਤੇ ਯੁਵਾ ਮਾਮਲਿਆਂ ਦੇ ਮੰਤਰੀਆਂ ਨਾਲ ਗੱਲਬਾਤ ਕਰਨਗੇ, ਜਿਸ ਵਿੱਚ ਜ਼ਮੀਨੀ ਪੱਧਰ ਦੇ ਖੇਡ ਵਿਕਾਸ ਦੇ ਖਾਕੇ ਅਤੇ ਨਾਲ ਹੀ ਦੇਸ਼ ਭਰ ਵਿੱਚ ਨਹਿਰੂ ਯੁਵਾ ਕੇਂਦਰ ਸੰਗਠਨ  ਅਤੇ ਰਾਸ਼ਟਰੀ ਸੇਵਾ ਯੋਜਨਾ  ਦੀਆਂ ਗਤੀਵਿਧੀਆਂ ਤੋਂ ਜਾਣੂ ਕਰਵਾਉਣਗੇ।
ਇਸ ਬੈਠਕ ਦੇ ਫੈਸਲੇ ਬਾਰੇ ਬੋਲਦਿਆਂ ਸ਼੍ਰੀ ਰਿਜਿਜੂ ਨੇ ਕਿਹਾ, “ਦੇਸ਼ ਇਸ ਸਮੇਂ ਅਨਲੌਕ ਦੇ ਦੂਜੇ ਪੜਾਅ ਵਿੱਚ ਹੈ ਅਤੇ ਖੇਡਾਂ ਤੇ ਨੌਜਵਾਨਾਂ ਨਾਲ ਸਬੰਧਿਤ ਗਤੀਵਿਧੀਆਂ ਲਈ ਅੱਗੇ ਵਧਣ ਦੇ ਰਸਤੇ ਲਈ ਰਾਜਾਂ ਨਾਲ ਗੱਲਬਾਤ ਕਰਨਾ ਮਹੱਤਵਪੂਰਨ ਹੈ। ਲੌਕਡਾਊਨ ਦੌਰਾਨ ਖੇਡ ਅਤੇ ਯੁਵਕ ਮਾਮਲੇ ਦੋਨੋ ਵਿਭਾਗ ਸਰਗਰਮ ਰਹੇ ਅਤੇ ਨਿਰਧਾਰਿਤ ਕੀਤੇ ਗਏ ਵੱਡੇ ਟੀਚਿਆਂ ਦਾ ਪਿੱਛਾ ਕਰਦੇ ਰਹੇ ਹਨ । ਮੈਦਾਨ ਵਿੱਚ ਸਿਖਲਾਈ ਦੇ ਬੰਦ ਹੋਣ ਦੇ ਬਾਵਜੂਦ, ਹਰ ਪੱਧਰ ਦੇ ਅਥਲੀਟਾਂ ਦੇ ਨਾਲ ਨਾਲ ਕੋਚਾਂ ਲਈ ਔਂਨਲਾਈਨ ਸਿਖਲਾਈ ਦਿੱਤੀ ਗਈ ਹੈ, ਤਾਂ ਜੋ ਅਥਲੀਟ ਅਤੇ ਕੋਚ ਖੇਡ ਦੇ ਨੇੜੇ ਰਹਿ ਸਕਣ। ਇਸੇ ਤਰ੍ਹਾਂ, ਸਾਡੇ ਐੱਨਵਾਈਕੇਐੱਸ ਅਤੇ ਐੱਨਐੱਸਐੱਸਵਲੰਟੀਅਰਾਂ ਨੇ ਕੋਵਿਡ-19 ਦੇ ਖ਼ਿਲਾਫ਼ ਲੜਾਈ ਵਿੱਚ ਸਹਾਇਤਾ ਲਈ ਜ਼ਿਲ੍ਹਾ ਪ੍ਰਸ਼ਾਸਨ ਦੇ ਨਾਲ ਮਿਲ ਕੇ ਨਿਰੰਤਰ ਮਿਹਨਤ ਕੀਤੀ ਹੈ। ਲਗਭਗ75 ਲੱਖ ਵਲੰਟੀਅਰ ਸੁਰੱਖਿਆ ਅਤੇ ਸਿਹਤ ਦਿਸ਼ਾ-ਨਿਰਦੇਸ਼ਾਂ, ਮਾਸਕਾਂ ਦੀ ਵੰਡ, ਬਜ਼ੁਰਗਾਂ ਨੂੰ ਬਹੁਤ ਸਾਰੀਆਂ ਹੋਰ ਚੀਜ਼ਾਂ ਵਿੱਚ ਸਹਾਇਤਾ ਲਈ ਜਾਗਰੂਕਤਾ ਪੈਦਾ ਕਰਨ ਵਿੱਚ ਸ਼ਾਮਲ ਹੋਏ ਹਨ। ਅਸੀਂ ਇਨ੍ਹਾਂ ਸਾਰੀਆਂ ਗਤੀਵਿਧੀਆਂ ਦੇ ਪ੍ਰਭਾਵਾਂ ਦਾ ਜਾਇਜ਼ਾ ਲੈਣਾ ਚਾਹੁੰਦੇ ਹਾਂ ਅਤੇ ਰਾਜਾਂ ਦੇ ਸਹਿਯੋਗ ਨਾਲ ਅੱਗੇ ਵਧਣ ਦੀ ਯੋਜਨਾ ਵੀ ਬਣਾਉਣਾ ਚਾਹੁੰਦੇ ਹਾਂ।
ਬੈਠਕ ਦੇ ਏਜੰਡੇ ਵਿੱਚ ਕੋਵਿਡ-19 ਦੌਰਾਨ ਕੀਤੀ ਗਈ ਕਾਰਵਾਈ ਦੀ ਸਮੀਖਿਆ ਦੇ ਨਾਲ-ਨਾਲ ਰਾਜ ਪੱਧਰੀ ਖੇਡਾਂ ਦੀਆਂ ਗਤੀਵਿਧੀਆਂ ਨੂੰ ਮੁੜ ਸ਼ੁਰੂ ਕਰਨ ਅਤੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਬਲਾਕ ਅਤੇ ਜ਼ਿਲ੍ਹਾ ਪੱਧਰਾਂ ਦੇ ਮੁਕਾਬਲਿਆਂ ਰਾਹੀਂ ਉਭਰ ਰਹੀ ਖੇਡ ਪ੍ਰਤਿਭਾ ਦੀ ਪਹਿਚਾਣ ਬਾਰੇ ਵਿਚਾਰ ਵਟਾਂਦਰੇ ਸ਼ਾਮਲ ਹਨ। ਦੇਸ਼ ਭਰ ਦੇ ਸਾਰੇ ਸਕੂਲਾਂ ਵਿੱਚ ਪਾਠਕ੍ਰਮ ਦੇ ਹਿੱਸੇ ਵਜੋਂ ਤੰਦਰੁਸਤੀ ਅਤੇ ਖੇਡਾਂ ਨੂੰ ਸ਼ਾਮਲ ਕਰਨ ਬਾਰੇ ਵੀ ਵਿਚਾਰ-ਵਟਾਂਦਰਾ ਕੀਤਾ ਜਾਵੇਗਾ। ਇਸ ਸਾਲ ਦੇ ਅਖੀਰ ਵਿੱਚ ਜਾਂ ਅਗਲੇ ਸਾਲ ਦੇ ਸ਼ੁਰੂ ਵਿੱਚ'ਖੇਲੋ ਇੰਡੀਆ' ਪ੍ਰੋਗਰਾਮ ਅਤੇ ਯੁਵਕ ਮੇਲੇ ਕਰਵਾਉਣ ਦੀਆਂ ਯੋਜਨਾਵਾਂ ਦਾ ਫੈਸਲਾ ਲਿਆ ਜਾਵੇਗਾ।
ਜ਼ਮੀਨੀ ਪੱਧਰ 'ਤੇ ਖੇਡ ਵਾਤਾਵਰਣ ਪ੍ਰਣਾਲੀ ਨੂੰ ਮਜ਼ਬੂਤ ਕਰਨਾ ਬਹੁਤ ਜ਼ਰੂਰੀ ਹੈ ਜੇ ਅਸੀਂ 2028ਵਿੱਚ ਓਲੰਪਿਕ ਪੋਡੀਅਮ ਵਿੱਚ ਭਾਰਤ ਨੂੰ ਚੋਟੀ ਦੇ 10 ਦੇਸ਼ਾਂ ਵਿੱਚੋਂ ਇੱਕ ਬਣਾਉਣ ਦੇ ਸੁਪਨੇ ਨੂੰ ਸਾਕਾਰ ਕਰਨਾ ਚਾਹੁੰਦੇ ਹਾਂ ਤਾਂ ਸਾਨੂੰ ਇਸ ਪ੍ਰਕਿਰਿਆ ਨੂੰ ਹੁਣ ਸ਼ੁਰੂ ਕਰਨਾ ਪਵੇਗਾ। ਖੇਡ ਮੰਤਰਾਲੇ ਨੇ ਪਹਿਲਾਂ ਹੀ ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਿੱਚ ਖੇਲੋ ਇੰਡੀਆ ਰਾਜ ਉਤਕ੍ਰਿਸ਼ਟ ਕੇਂਦਰ ਸਥਾਪਿਤ ਕਰਨ ਦਾ ਫੈਸਲਾ ਲਿਆ ਹੈ। ਇਸ ਤੋਂ ਇਲਾਵਾ, ਜ਼ਿਲ੍ਹਾ ਖੇਡ ਪੱਧਰ 'ਤੇ 1000ਖੇਲੋ ਇੰਡੀਆ ਸੈਂਟਰ ਸਥਾਪਿਤ ਕੀਤੇ ਜਾ ਰਹੇ ਹਨ ਤਾਂ ਜੋ ਸਥਾਨਕ ਪ੍ਰਤਿਭਾ ਨੂੰ ਸ਼ਨਾਖਤ ਕੀਤੀਆਂ 14 ਓਲੰਪਿਕ ਅਤੇ ਰਵਾਇਤੀ ਖੇਡਾਂ ਵਿੱਚ ਸਿਖਲਾਈ ਦਿੱਤੀ ਜਾ ਸਕੇ। ਦੋਵੇਂ ਕੇਆਈਐੱਸਸੀਈ ਅਤੇ ਕੇਆਈਸੀ ਵੱਡੇ ਪੱਧਰ 'ਤੇ ਜ਼ਮੀਨੀ ਪੱਧਰ ਦੇ ਖੇਡ ਵਾਤਾਵਰਣ ਨੂੰ ਮਜ਼ਬੂਤ ਕਰਨਗੇ ਅਤੇ ਰਾਜਾਂ ਦੀ ਇਸ ਵਿੱਚ ਵੱਡੀ ਭੂਮਿਕਾ ਹੈ। ਨਾਲ ਹੀ, ਇੱਕ ਰਾਜ, ਇੱਕ ਖੇਡ ਨੀਤੀ ਜੋ ਸਰਕਾਰ ਨੇ ਬਣਾਈ ਹੈ, ਬਾਰੇ ਛੇਤੀ ਵਿਚਾਰ-ਵਟਾਂਦਰੇ ਅਤੇ ਲਾਗੂਕਰਨ ਦੀ ਜ਼ਰੂਰਤ ਹੈ। ਸ਼੍ਰੀ ਰਿਜੀਜੂ ਨੇ ਕਿਹਾ ਸਾਰੇ ਰਾਜਾਂ ਨਾਲ ਵਿਚਾਰਾਂ ਦਾ ਅਦਾਨ-ਪ੍ਰਦਾਨ ਹੋਣ ਦੀ ਉਮੀਦ ਹੈ ਜਿਸ ਵਿੱਚ ਇਹ ਸੁਨਿਸ਼ਚਿਤ ਹੋਵੇਗਾ ਕਿ ਭਾਰਤ ਨੂੰ ਇੱਕ ਖੇਡ ਮਹਾਸ਼ਕਤੀ ਬਣਾਉਣ ਲਈ ਇੱਕਸਹਿਯੋਗਪੂਰਨ ਰੂਪਰੇਖਾ ਹੈ।
ਰਾਜਾਂ ਨੂੰ ਦੋ ਦਿਨਾਂ ਲਈ ਦੋ ਸਮੂਹਾਂ ਵਿੱਚ ਵੰਡਿਆ ਗਿਆ ਹੈ ਤਾਂ ਜੋ ਹਰ ਰਾਜ ਨੂੰ ਮੀਟਿੰਗ ਵਿੱਚ ਵੱਖ-ਵੱਖ ਮੁੱਦਿਆਂ ‘ਤੇ ਵਿਚਾਰ-ਵਟਾਂਦਰੇ ਲਈ ਉਚਿਤ ਸਮਾਂ ਦਿੱਤਾ ਜਾ ਸਕੇ।
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਪੈਟਰੋਲੀਅਮ ਮੰਤਰੀ ਨੇ ਓਡੀਸ਼ਾ ਦੇ ਮਹਾਨਦੀ ਬੇਸਿਨ ਵਿੱਚ 220 ਕਰੋੜ ਰੁਪਏ ਦੇ ਭੂਚਾਲ ਦੇ ਸਰਵੇਖਣ ਮੁਹਿੰਮ ਦਾ ਉਦਘਾਟਨ ਕਰਦਿਆਂ ਕਿਹਾ ਕਿ ਮਹਾਨਦੀ ਬੇਸਿਨ ਤੋਂ ਤੇਲ ਅਤੇ ਗੈਸ ਦਾ ਵਪਾਰਕ ਉਤਪਾਦਨ ਓਡੀਸ਼ਾ ਦੇ ਸਮਾਜਿਕ-ਆਰਥਿਕ ਵਿਕਾਸ ਵਿੱਚ ਗੇਮ ਬਦਲਣ ਵਾਲਾ ਹੋਵੇਗਾ
ਪੈਟਰੋਲੀਅਮ ਤੇ ਕੁਦਰਤੀ ਗੈਸ ਅਤੇ ਇਸਪਾਤ ਦੇ ਮਾਣਯੋਗ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ, ਨੇ ਮਹਾਨਦੀ ਬੇਸਿਨ ਵਿੱਚ ਓਡੀਸ਼ਾ ਦੇ ਪੁਰੀ ਜ਼ਿਲ੍ਹੇ ਦੇ ਕਕਟਪੁਰ ਵਿਖੇ ਭਾਰਤ ਦੀ ਦੂਜੀ ਸਭ ਤੋਂ ਵੱਡੀ ਰਾਸ਼ਟਰੀ ਖੋਜ ਅਤੇ ਉਤਪਾਦਨ ਕੰਪਨੀ ਤੇਲ ਇੰਡੀਆ ਲਿਮਿਟਿਡ  ਦੇ ਭੂਚਾਲ ਸਬੰਧੀ ਸਰਵੇਖਣ ਮੁਹਿੰਮ ਦਾ ਉਦਘਾਟਨ ਕੀਤਾ ।
ਇਸ ਮੌਕੇ ਸੰਬੋਧਨ ਕਰਦਿਆਂ ਮੰਤਰੀ ਪ੍ਰਧਾਨ ਨੇ ਕਿਹਾ, “ਇਹ ਮੇਰੇ ਲਈ ਬੜੇ ਮਾਣ ਵਾਲੀ ਗੱਲ ਹੈ। ਓਏਐੱਲਪੀ ਹੁਣ ਸਿਰਫ ਨੀਤੀ ਨਹੀਂ ਹੈ ਬਲਕਿ ਉਹ ਕੁਝ ਹੈ ਜੋ ਜ਼ਮੀਨੀ ਤੌਰ 'ਤੇ ਹਕੀਕਤ ਵਿੱਚ ਬਦਲ ਰਿਹਾ ਹੈ। ਓਏਐੱਲਪੀ ਦੇ ਅਧੀਨ ਕੰਮ ਕਰਨ ਵਾਲੀਆਂ ਗੱਡੀਆਂ ਭਾਫ ਪ੍ਰਾਪਤ ਕਰ ਰਹੀਆਂ ਹਨ ਅਤੇ ਉਦਯੋਗ ਤੋਂ ਬਹੁਤ ਜ਼ਿਆਦਾ ਦਿਲਚਸਪੀ ਲੈ ਰਹੀਆਂ ਹਨ। ਅਸੀਂ ਹਾਲ ਹੀ ਵਿੱਚ ਓਏਐੱਲਪੀ ਬੋਲੀ ਰਾਊਂਡ-ਪੰਜ ਦੇ ਅਧੀਨ ਅਵਾਰਡ ਕੀਤੇ ਈਐਂਡਪੀ ਬਲਾਕਾਂ ਲਈ ਇਕਰਾਰਨਾਮੇ 'ਤੇ ਦਸਤਖਤ ਕੀਤੇ ਹਨ। ਅੱਜ ਦਾ ਉਦਘਾਟਨ ਓਏਐੱਲਪੀ ਦੇ ਆਲੇ ਦੁਆਲੇ ਦੀਆਂ ਗਤੀਵਿਧੀਆਂ ਦਾ ਇੱਕ ਮਹੱਤਵਪੂਰਨ ਅਧਿਆਇ ਹੈ। ਇਹ ਮਹਾਨਦੀ ਨੂੰ ਈਐਂਡਪੀ ਦੇ ਕੰਮਕਾਜ ਦੇ ਇੱਕ ਕੇਂਦਰ ਵਜੋਂ ਸਥਾਪਤ ਕਰਨ ਅਤੇ ਇਹ ਆਤਮਨਿਰਭਾਰ ਭਾਰਤ ਦੇ ਪ੍ਰਧਾਨ ਮੰਤਰੀ ਮੋਦੀ ਦੇ ਦ੍ਰਿਸ਼ਟੀਕੋਣ ਅਨੁਸਾਰ ਹਾਈਡ੍ਰੋਕਾਰਬਨ ਭੰਡਾਰ ਬਣਾਉਣ ਵਿੱਚ ਇੱਕ ਵੱਡਾ ਮੀਲ ਪੱਥਰ ਹੋਵੇਗਾ। ਮਹਾਨਦੀ ਬੇਸਿਨ ਤੋਂ ਤੇਲ ਅਤੇ ਗੈਸ ਦਾ ਵਪਾਰਕ ਉਤਪਾਦਨ ਓਡੀਸ਼ਾ ਦੇ ਸਮਾਜਿਕ-ਆਰਥਿਕ ਵਿਕਾਸ ਵਿੱਚ ਵੱਡੀ ਤਬਦੀਲੀ ਵਾਲਾ ਹੋਵੇਗਾ।”
“ਤੇਲ ਅਤੇ ਗੈਸ ਦੀਆਂ ਗਤੀਵਿਧੀਆਂ 1980 ਦੇ ਦਹਾਕੇ ਵਿੱਚ ਓਡੀਸ਼ਾ ਵਿੱਚ ਸ਼ੁਰੂ ਹੋਈਆਂ। ਉਨ੍ਹਾਂ ਨੇ ਅੱਗੇ ਕਿਹਾ ਕਿ ਨਵੀਂ ਪਹੁੰਚ, ਅਤਿ ਆਧੁਨਿਕ ਟੈਕਨੋਲੋਜੀ ਅਤੇ ਮਹਾਪ੍ਰਭੂ ਜਗਨਨਾਥ ਦੇ ਅਸ਼ੀਰਵਾਦ ਨਾਲ, ਸਾਨੂੰ ਪੂਰਾ ਵਿਸ਼ਵਾਸ ਹੈ ਕਿ ਸਾਨੂੰ ਅੱਜ ਓਡੀਸ਼ਾ ਵਿੱਚ ਸ਼ੁਰੂ ਕੀਤੀ ਭੂਚਾਲ ਮੁਹਿੰਮ ਵਿੱਚ ਸਫਲਤਾ ਮਿਲੇਗੀ।” ਸਾਲ 2014 ਤੋਂ ਭਾਰਤ ਸਰਕਾਰ ਨੇ ਹਾਈਡ੍ਰੋਕਾਰਬਨ ਈਐਂਡਪੀ ਸੈਕਟਰ ਵਿੱਚ ਕਈ ਨੀਤੀਗਤ ਸੁਧਾਰਾਂ ਦੀ ਸ਼ੁਰੂਆਤ ਕੀਤੀ ਹੈ, ਜਿਨ੍ਹਾਂ ਵਿੱਚੋਂ ਮੁੱਖ ਓਪਨ ਏਕਰੇਜ ਲਾਇਸੈਂਸ ਨੀਤੀ  ਹੈ। ਸਰਕਾਰ ਭਾਰਤ ਤਲਛੱਟੀ ਬੇਸਿਨਾਂ ਦੇ ਅਪ੍ਰਤੱਖ ਖੇਤਰਾਂ ਦੇ ਮੁੱਲਾਂਕਣ ਲਈ ਰਾਸ਼ਟਰੀ ਭੂਚਾਲ ਪ੍ਰੋਗਰਾਮ  ਵੀ ਲਾਗੂ ਕਰ ਰਹੀ ਹੈ। ਓਡੀਸ਼ਾ ਰਾਜ ਵਿੱਚ ਐੱਨਐੱਸਪੀ ਦੇ ਅਧੀਨ ਹਾਸਲ ਕੀਤੇ ਭੂਚਾਲ ਦੇ ਅੰਕੜਿਆਂ ਨਾਲ ਡੀਜੀਐੱਚ ਦੁਆਰਾ ਪੰਜ ਬਲਾਕਾਂ ਦੀ ਪੇਸ਼ਕਸ਼ ਕੀਤੀ ਗਈ ਅਤੇ ਓਏਐੱਲਪੀ ਨੇ ਓਏਐੱਲਪੀ -2 ਅਤੇ 3 ਰਾਊਂਡ ਤਹਿਤ ਹਾਈਡ੍ਰੋਕਾਰਬਨ ਦੀ ਖੋਜ ਲਈ ਸਾਰੇ ਪੰਜ ਬਲਾਕਾਂ ਨੂੰ ਜਿੱਤ ਲਿਆ।
ਓਆਈਐੱਲ ਨੇ ਪੰਜ ਬਲਾਕਾਂ ਵਿੱਚ 2ਡੀ ਭੁਚਾਲ ਦੇ ਡੇਟਾ ਦੇ 1502 ਐੱਲਕੇਐੱਮ ਅਤੇ 1670 ਵਰਗ ਕਿਲੋਮੀਟਰ ਦੇ 3ਡੀ ਭੂਚਾਲ ਦੇ ਅੰਕੜਿਆਂ ਨੂੰ ਪ੍ਰਾਪਤ ਕਰਨ, ਪ੍ਰਕਿਰਿਆ ਕਰਨ ਅਤੇ ਵਿਆਖਿਆ ਕਰਨ ਦੀ ਯੋਜਨਾ ਬਣਾਈ ਹੈ। ਭਾਰਤ ਦੇ ਪ੍ਰਧਾਨ ਮੰਤਰੀ ਦੇ ਆਤਮਨਿਰਭਰ ਭਾਰਤ ਦੇ ਦ੍ਰਿਸ਼ਟੀਕੋਣ ਅਨੁਸਾਰ ਹਾਈਡ੍ਰੋਕਾਰਬਨ ਭੰਡਾਰ ਸਥਾਪਤ ਕਰਨ ਦੀ ਕੋਸ਼ਿਸ਼ ਵਿੱਚ ਵਿਆਪਕ ਖੋਜੀ ਮਸ਼ਕਰੀ ਮੁਹਿੰਮ ਦੀ ਅਗਵਾਈ ਕਰਨ ਲਈ ਅੰਕੜਿਆਂ ਦੀ ਵਿਆਖਿਆ ਦੀ ਕਲਪਨਾ ਕੀਤੀ ਗਈ ਹੈ। ਮਹਾਨਦੀ ਬੇਸਿਨ  ਵਿੱਚ ਪੰਜ ਬਲਾਕਾਂ ਵਿੱਚ ਸਮੁੱਚੀ ਖੋਜ ਮੁਹਿੰਮ ’ਤੇ ਕੁੱਲ ਅਨੁਮਾਨਤ ਖਰਚਾ 1248.00 ਕਰੋੜ ਰੁਪਏ ਹੈ। ਜਿਸ ਵਿੱਚੋਂ 220.00 ਰੁਪਏ ਕਰੋੜ ਭੂਚਾਲ ਦੇ ਸਰਵੇਖਣ ਲਈ ਹਨ। ਇਹ ਬਲਾਕ ਓਡੀਸ਼ਾ ਦੇ ਗਿਆਰਾਂ ਜ਼ਿਲ੍ਹਿਆਂ, ਜਿਵੇਂ ਪੁਰੀ, ਖੁਰਦਾ, ਕਟਕ, ਜਗਤਸਿੰਘਪੁਰ, ਕੇਂਦਰਪਾੜਾ, ਢੇਂਕਨਾਲ, ਜਾਜਪੁਰ, ਭਦਰਕ, ਬਾਲੇਸ਼ੌਰ, ਮੌੜਭੰਜ ਅਤੇ ਕਿਓਂਝਰ ਵਿੱਚ ਫੈਲੇ ਹੋਏ ਹਨ।
ਸਿੱਖਿਆ ਮੰਤਰਾਲਾ
ਸਿੱਖਿਆ ਮੰਤਰਾਲਾ ਦੇਸ਼ ਭਰ ਦੇ ਸਕੂਲਾਂ ਅਤੇ ਉੱਚ ਸਿੱਖਿਆ ਸੰਸਥਾਵਾਂ ਵਿੱਚ ਵੱਡੇ ਤਰੀਕੇ ਨਾਲ ‘ਜਨਜਾਤੀ ਗੌਰਵ ਦਿਵਸ’ ਮਨਾਏਗਾ
ਆਉਣ ਵਾਲੀਆਂ ਪੀੜ੍ਹੀਆਂ ਨੂੰ ਪ੍ਰੇਰਿਤ ਕਰਨ ਵਾਲੇ ਇਹ ਸਮਾਰੋਹ, ਜਨਜਾਤੀ ਸੁਤੰਤਰਤਾ ਸੈਨਾਨੀਆਂ ਦੇ ਦੇਸ਼ ਦੇ ਲਈ ਦਿੱਤੇ ਗਏ ਬਲੀਦਾਨ ਨੂੰ ਰੇਖਾਂਕਿਤ ਕਰਨਗੇ
15 ਨਵੰਬਰ ਨੂੰ ਦੇਸ਼ ਭਰ ਦੇ ਜਨਜਾਤੀ ਸਮੁਦਾਇਆਂ ਦੇ ਲਈ ਭਗਵਾਨ ਦੇ ਰੂਪ ਵਿੱਚ ਪੂਜਨੀਯ ਬਿਰਸਾ ਮੁੰਡਾ ਦੀ ਜੈਯੰਤੀ ਹੈ
ਕੇਂਦਰੀ ਸਿੱਖਿਆ ਅਤੇ ਕੌਸ਼ਲ ਵਿਕਾਸ ਅਤੇ ਉੱਦਮਤਾ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਦੀ ਅਗਵਾਈ ਵਿੱਚ ਸਿੱਖਿਆ ਮੰਤਰਾਲਾ ਦੇਸ਼ ਭਰ ਦੇ ਸਕੂਲਾਂ, ਕੌਸ਼ਲ ਸੰਸਥਾਨਾਂ ਅਤੇ ਉੱਚ ਸਿੱਖਿਆ ਸੰਸਥਾਨਾਂ ਵਿੱਚ ਵੱਡੇ ਤਰੀਕੇ ਨਾਲ ‘ਜਨਜਾਤੀ ਗੌਰਵ ਦਿਵਸ’ ਮਨਾਏਗਾ।
ਪਿਛਲੇ ਸਾਲ, ਸਰਕਾਰ ਨੇ ਵੀਰ ਜਨਜਾਤੀ ਸੁਤੰਤਰਤਾ ਸੈਨਾਨੀਆਂ ਦੀ ਯਾਦ ਵਿੱਚ 15 ਨਵੰਬਰ ਨੂੰ ‘ਜਨਜਾਤੀ ਗੌਰਵ ਦਿਵਸ’ ਦੇ ਰੂਪ ਵਿੱਚ ਮਨਾਉਣ ਦਾ ਐਲਾਨ ਕੀਤਾ ਸੀ। 15 ਨਵੰਬਰ, ਬਿਰਸਾ ਮੁੰਡਾ ਦੀ ਜੈਯੰਤੀ ਹੈ, ਜਿਨ੍ਹਾਂ ਨੂੰ ਦੇਸ਼ ਭਰ ਦੇ ਜਨਜਾਤੀ ਸਮੁਦਾਇ ਭਗਵਾਨ ਦੇ ਰੂਪ ਵਿੱਚ ਸਨਮਾਨ ਦਿੰਦੇ ਹਨ।ਬਿਰਸਾ ਮੁੰਡਾ ਦੇਸ਼ ਦੇ ਪ੍ਰਸਿੱਧ ਸੁਤੰਤਰਤਾ ਸੈਨਾਨੀ, ਸਮਾਜ ਸੁਧਾਰਕ ਅਤੇ ਸਨਮਾਨਯੋਗ ਜਨਜਾਤੀ ਨਾਇਕ ਸੀ, ਜਿਨ੍ਹਾਂ ਨੇ ਬ੍ਰਿਟਿਸ਼ ਉਪ-ਨਿਵੇਸ਼ਕ ਸਰਕਾਰ ਦੀ ਸ਼ੋਸ਼ਣਕਾਰੀ ਵਿਵਸਥਾ ਦੇ ਖ਼ਿਲਾਫ਼ ਬਹਾਦਰੀ ਨਾਲ ਲੜਾਈ ਲੜੀ ਅਤੇ ਆਪਣੇ ਜੀਵਨ ਕਾਲ ਵਿੱਚ ਹੀ ਇੱਕ ਮਹਾਨ ਵਿਅਕਤੀ ਬਣ ਗਏ, ਜਿਨ੍ਹਾਂ ਨੂੰ ਅਕਸਰ ‘ਭਗਵਾਨ’ ਕਿਹਾ ਜਾਂਦਾ ਹੈ। ਉਨ੍ਹਾਂ ਨੇ ਜਨਜਾਤੀਆਂ ਨੂੰ “ਉਲਗੁਲਾਨ”  ਦਾ ਸੱਦਾ ਦਿੱਤਾ ਅਤੇ ਜਨਜਾਤੀ ਅੰਦੋਲਨ ਨੂੰ ਸੰਗਠਿਤ ਕਰਨ ਦੇ ਨਾਲ ਅਗਵਾਈ ਪ੍ਰਦਾਨ ਕੀਤੀ। ਉਨ੍ਹਾਂ ਨੇ ਜਨਜਾਤੀਆਂ ਨੂੰ ਆਪਣੀਆਂ ਸੱਭਿਆਚਾਰਕ ਜੜ੍ਹਾਂ ਨੂੰ ਸਮਝਣ ਅਤੇ ਏਕਤਾ ਦਾ ਪਾਲਣ ਕਰਨ ਦੇ ਲਈ ਪ੍ਰੋਤਸਾਹਿਤ ਕੀਤਾ।
ਜਨਜਾਤੀਆਂ ਸੁਤੰਤਰਤਾ ਸੈਨਾਨੀਆਂ ਦੇ ਯੋਗਦਾਨ ਨੂੰ ਯਾਦ ਕਰਨ ਦੇ ਲਈ ਸਿੱਖਿਆ ਮੰਤਰਾਲਾ ਏਆਈਸੀਟੀਈ, ਯੂਜੀਸੀ, ਕੇਂਦਰੀ ਯੂਨੀਵਰਸਿਟੀਆਂ, ਪ੍ਰਾਈਵੇਟ ਯੂਨੀਵਰਸਿਟੀਆਂ, ਹੋਰ ਐੱਚਈਆਈ, ਸੀਬੀਐੱਸਈ, ਕੇਬੀਐੱਸ, ਐੱਨਵੀਐੱਸ ਅਤੇ ਕੌਸ਼ਲ ਵਿਕਾਸ ਸੰਸਥਾਵਾਂ ਦੇ ਸਹਿਯੋਗ ਨਾਲ ‘ਜਨਜਾਤੀ ਗੌਰਵ ਦਿਵਸ’ ਮਨਾਇਆ ਜਾ ਰਿਹਾ ਹੈ। ਜਨਜਾਤੀ ਗੌਰਵ ਦਿਵਸ ਦੇ ਰਾਸ਼ਟਰਵਿਆਪੀ ਸਮਾਰੋਹ ਵਿੱਚ ਦੇਸ਼ ਭਰ ਦੇ ਸਿੱਖਿਆ ਸੰਸਥਾਵਾਂ ਵਿੱਚ ‘ਸੁਤੰਤਰਤਾ ਸੰਗ੍ਰਾਮ ਵਿੱਚ ਜਨਜਾਤੀ ਨਾਇਕਾਂ ਦਾ ਯੋਗਦਾਨ’ ਵਿਸ਼ੇ ’ਤੇ ਵਾਦ-ਵਿਵਾਦ ਪ੍ਰਤੀਯੋਗਤਾ ਅਤੇ ਸਮਾਜਿਕ ਗਤੀਵਿਧੀਆਂ ਨਾਲ ਜੁੜੇ ਹੋਰ ਪ੍ਰੋਗਰਾਮ ਆਯੋਜਿਤ ਕੀਤੇ ਜਾਣਗੇ। ਇਨ੍ਹਾਂ ਸਮਾਰੋਹਾਂ ਦੇ ਦੌਰਾਨ, ਭਗਵਾਨ ਬਿਰਸਾ ਮੁੰਡਾ ਤੇ ਹੋਰ ਵੀਰ ਜਨਜਾਤੀ ਨਾਇਕਾਂ ਦੇ ਯੋਗਦਾਨ ’ਤੇ ਚਾਨਣਾ ਪਾਇਆ ਜਾਵੇਗਾ। ਵਿਦਿਆਰਥੀਆਂ ਨੂੰ ਚੰਗੇ ਕੰਮ ਕਰਨ ਦੇ ਲਈ ਸਨਮਾਨਤ ਵੀ ਕੀਤਾ ਜਾਵੇਗਾ।
ਇਹ ਸਮਾਰੋਹ, ਜਨਜਾਤੀ ਸੁਤੰਤਰਤਾ ਸੈਨਾਨੀਆਂਦੁਆਰਾ ਦੇਸ਼ ਦੇ ਲਈ ਦਿੱਤੇ ਗਏ ਬਲੀਦਾਨ ਨੂੰ ਰੇਖਾਂਕਿਤ ਕਰਨ,ਉਨ੍ਹਾਂ ਦੀ ਵਿਰਾਸਤ ਨੂੰ ਅੱਗੇ ਵਧਾਉਣ ਅਤੇ ਜਨਜਾਤੀ ਸੱਭਿਆਚਾਰ, ਕਲਾ ਤੇ ਖੁਸ਼ਹਾਲ ਜਨਜਾਤੀ ਵਿਰਾਸਤ ਦੀ ਸੰਭਾਲ ਕਰਨ ਦੇ ਲਈ ਆਉਣ ਵਾਲੀਆਂ ਪੀੜ੍ਹੀਆਂ ਨੂੰ ਪ੍ਰੇਰਿਤ ਕਰਨਗੇ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਕੋਵਿਡ ਮਹਾਮਾਰੀ ਦੇ ਦੌਰਾਨ ਗੰਗਾ ਵਿੱਚ ਭਾਰੀ ਧਾਤ ਨਾਲ ਹੋਣ ਵਾਲੇ ਪ੍ਰਦੂਸ਼ਣ ਵਿੱਚ ਬਹੁਤ ਕਮੀ ਦੇਖੀ ਗਈ –ਅਧਿਐਨ ਰਿਪੋਰਟ
ਕੋਵਿਡ-19 ਮਹਾਮਾਰੀ ਦੇ ਦੌਰਾਨ ਕੀਤੇ ਗਏ ਇੱਕ ਅਧਿਐਨ ਨਾਲ ਇਸ ਗੱਲ ਦਾ ਪਤਾ ਚੱਲਿਆ ਹੈ ਕਿ ਉਦਯੋਗਿਕ ਇਕਾਈਆਂ ਤੋਂ ਨਿਕਲਣ ਵਾਲੇ ਅਪਸ਼ਿਸ਼ਟ ਜਲ ਵਿੱਚ ਕਮੀ ਲਿਆਉਣ ਦੇ ਪ੍ਰਯਤਨਾਂ ਨਾਲ ਕੁਝ ਹੀ ਸਮੇਂ ਵਿੱਚ ਗੰਗਾ ਵਿੱਚ ਭਾਰੀ ਧਾਤ ਦੇ ਪ੍ਰਦੂਸ਼ਣ ਨੂੰ ਬਹੁਤ ਹਦ ਤੱਕ ਘਟਾਇਆ ਜਾ ਸਕਦਾ ਹੈ।
ਕੋਵਿਡ ਦੀ ਵਜ੍ਹਾ ਨਾਲ ਹੋਏ ਲੌਕਡਾਉਨ ਨੇ ਕਾਨਪੁਰ ਦੇ ਭਾਰਤੀ ਟੈਕਨੋਲੋਜੀ ਸੰਸਥਾਨ ਦੇ ਵਿਗਿਆਨਿਕਾਂ ਨੂੰ ਵੱਡੀ ਨਦੀਆਂ ਦੇ ਪਾਣੀ ਵਿੱਚ ਮਾਨਵ ਦੀਆਂ ਗਤੀਵਿਧੀਆਂ ਤੋਂ ਹੋਣ ਵਾਲੇ ਰਸਾਇਨਿਕ ਪ੍ਰਭਾਵ ਦਾ ਅਧਿਐਨ ਕਰਨ ਦਾ ਇੱਕ ਦੁਰਲਭ ਅਵਸਰ ਪ੍ਰਦਾਨ ਕੀਤਾ।
ਵਿਗਿਆਨਕਾਂ ਨੇ ਇਸ ਦੌਰਾਨ ਗੰਗਾ ਦੇ ਪਾਣੀ ਵਿੱਚ ਪ੍ਰਤੀਦਿਨ ਹੋਣ ਵਾਲੇ ਰਸਾਇਣਿਕ ਪਰਿਵਰਤਨਾਂ ‘ਤੇ ਬਾਰੀਕੀ ਨਾਲ ਨਜਰ ਰੱਖੀ ਅਤੇ ਇਸ ਬਾਰੇ ਜੁਟਾਏ ਗਏ ਅੰਕੜਿਆਂ ਦਾ ਵਿਸ਼ਲੇਸ਼ਣ ਕਰਨ ਦੇ ਬਾਅਦ ਇਹ ਪਾਇਆ ਕਿ ਲੌਕਡਾਉਨ ਦੇ ਦੌਰਾਨ ਉਦਯੋਗਿਕ ਇਕਾਈਆਂ ਨਾਲ ਉਸਰਜਿਤ ਕੀਤੇ ਜਾਣ ਵਾਲੇ ਅਪਸ਼ਿਸ਼ਟ ਜਲ ਵਿੱਚ ਆਈ ਕਮੀ ਵਿੱਚ ਗੰਗਾ ਦੇ ਪਾਣੀ ਵਿੱਚ ਭਾਰੀ ਧਾਤ ਤੋਂ ਹੋਣ ਵਾਲਾ ਪ੍ਰਦੂਸ਼ਣ ਘੱਟ ਤੋਂ ਘੱਟ 50 ਪ੍ਰਤੀਸ਼ਤ ਘਟ ਗਿਆ। ਲੇਕਿਨ ਇਸ ਦੇ ਵਿਪਰੀਤ ਖੇਤੀ ਅਤੇ ਘਰਾਂ ਤੋਂ ਪ੍ਰਭਾਵਿਤ ਹੋਣ ਵਾਲੇ ਅਪਸ਼ਿਸ਼ਟ ਜਲ ਵਿੱਚ ਮੌਜੂਦ ਰਹਿਣ ਵਾਲੇ ਨਾਈਟ੍ਰੇਟ ਅਤੇ ਫਾਸਫੇਟ ਜਿਹੇ ਪ੍ਰਦੂਸ਼ਕ ਤੱਤਾਂ ਦੀ ਮਾਤਰਾ ਗੰਗਾ ਦੇ ਪਾਣੀ ਵਿੱਚ ਪਹਿਲਾਂ ਜਿਹੀ ਹੀ ਪਾਈ ਗਈ।
ਇਹ ਅਧਿਐਨ ਭਾਰਤ ਸਰਕਾਰ ਦੇ ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਤੇ ਅਮਰੀਕੀ ਵਿਦੇਸ਼ ਵਿਭਾਗ ਨੇ ਇੱਕ ਦੁਵੱਲੇ ਸੰਗਠਨ ਭਾਰਤ ਅਮਰੀਕਾ ਵਿਗਿਆਨ ਤੇ ਟੈਕਨੋਲੋਜੀ ਫੋਰਮ  ਦੇ ਸਹਿਯੋਗ ਨਾਲ ਕੀਤਾ ਹੈ। ਅਧਿਐਨ ਰਿਪੋਰਟ “ ਐਨਵਾਇਰਮੈਂਟਲ ਸਾਇੰਸ ਐਂਡ ਟੈਕਨੋਲੋਜੀ ਲੈਟਰਸ ” ਜਨਰਲ ਦੁਆਰਾ ਪ੍ਰਕਾਸ਼ਿਤ ਕੀਤੀ ਗਈ ਹੈ। ਇਸ ਵਿੱਚ ਭਾਰੀ ਧਾਤ ਜਿਹੇ ਪ੍ਰਦੂਸ਼ਕ ਤੱਤਾਂ ਦੇ ਨਾਲ ਗੰਗਾ ਦੇ ਪਾਣੀ ਵਿੱਚ ਹੋਣ ਵਾਲੇ ਰਸਾਇਣਿਕ ਪਰਿਵਰਤਨਾਂ ਨੂੰ ਦਿਖਾਇਆ ਗਿਆ ਹੈ।
ਇਹ ਗੰਗਾ ਸਹਿਤ ਦੁਨੀਆ ਦੀਆਂ ਕਈ ਵੱਡੀਆਂ ਨਦੀਆਂ ‘ਤੇ ਕੀਤੇ ਗਏ ਅਨੁਸੰਧਾਨ ‘ਤੇ ਅਧਾਰਿਤ ਹੈ। ਇਸ ਵਿੱਚ ਵੱਡੀਆਂ ਨਦੀਆਂ ਦੇ ਪਾਣੀ ਦੀ ਗੁਣਵੱਤਾ ‘ਤੇ ਜਲਵਾਯੂ ਪਰਿਵਰਤਨ ਤੇ ਮਾਨਵੀ ਗਤੀਵਿਧੀਆਂ ਤੋਂ ਹੋਣ ਵਾਲੇ ਦੁਸ਼ਪ੍ਰਭਾਵਾਂ ਨੂੰ ਬਿਹਤਰ ਢੰਗ ਨਾਲ ਸਮਝਣ ਦੀ ਕੋਸ਼ਿਸ਼ ਕੀਤੀ ਗਈ ਹੈ। ਅਧਿਐਨ ਰਿਪੋਰਟ ਨੂੰ ਜਨਰਲ ਦੇ ਮੁੱਖ ਪੰਨੇ ‘ਤੇ ਸਥਾਨ ਦਿੱਤਾ ਗਿਆ ਹੈ।
ਚਿੱਤਰ: ਅਨੁਸੰਧਾਨ ਕਾਰਜ ਦੇ ਦੌਰਾਨ ਖਿੱਚੀਆਂ ਗਈਆਂ ਫੋਟੋਆਂ
ਪ੍ਰਕਾਸ਼ਨ ਲਿੰਕ : https://pubs.acs.org/doi/full/10.1021/acs.estlett.0c00982
[ਵਧੇਰੇ ਜਾਣਕਾਰੀ ਦੇ ਲਈ, ਇੰਦ੍ਰ ਐੱਸ ਸੇਨ  ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ।]